qundao/data-zh-poetry huggingface dataset:
栩菴以冰字韻求大風詩口占
作者：白玉蟾
朝代：宋

山高萬籟作秋聲，六月胡床冷似冰。
浩浩拍窗人不寐，颼颼到枕夢難成。
掀開雲幕飛蒼絮，推出蟾輪碾素璚。
幸有許多閑氣力，何如吹我上瑶京。
栩菴力高士與同散步·其一
作者：白玉蟾
朝代：宋

老槐蒼蒼嫩槐綠，小麥青青大麥黄。
燕已生雛鶑已去，落花不管蜂蝶忙。
栩菴力高士與同散步·其二
作者：白玉蟾
朝代：宋

功名不直一杯水，富貴於我如浮雲。
詩句清妍仍凈遠，游絲飛絮聽繽紛。
栩菴同步偶成
作者：白玉蟾
朝代：宋

枯木冷灰甘寂寞，片雲孤月自優游。
君生平事皆如夢，我兩眉間不著愁。
桂枝香
作者：白玉蟾
朝代：宋
体裁：词

楼前凝望。见水满一溪，云满千嶂。将晚欲行无绪，欲眠无况。岩花涧草春无极，倚东风、忽然惆怅。淡烟飞过，幽禽叫断，远钟嘹喨。为底事、沉吟一晌。念只影飘浮，寸心虚旷。无限游丝落絮，此怀难状。江湖淮海行将遍，觉诗肠、酒胆超畅。一邱一壑归来，念我旧家天上。
桃源祠
作者：白玉蟾
朝代：宋

因訪翟仙傍柳隈，不堪風景把人推。
松杉十丈入斤斧，夏屋數間俱劫灰。
道士潛心隠丹竈，兒童勸我舉霞杯。
誰知自有長生訣，獨步白雲歸去來。
桃源祠
作者：白玉蟾
朝代：宋

因访翟仙傍柳隈，不堪风景把人推。松杉十丈入斤斧，夏屋数间俱劫灰。道士潜心隐丹灶，儿童劝我举霞杯。谁知自有长生诀，独步白云归去来。
桃源祠
作者：白玉蟾
朝代：宋

因访翟仙傍柳隈，不堪风景把人推。
松杉十丈入斤斧，夏屋数间俱劫灰。
道士潜心隠丹竈，儿童劝我举霞杯。
谁知自有长生诀，独步白云归去来。
桐柏山书怀
作者：白玉蟾
朝代：宋

桐柏山头避俗嚣，篇诗斗酒自逍遥。九峰野草迷丹灶，三井飞泉喷石桥。万顷白云蒸绿野，一声黄鹤唳青霄。人言华顶高高处，东望蓬莱浸海潮。
桐柏山书怀
作者：白玉蟾
朝代：宋

桐柏山头避俗嚣，篇诗斗酒自逍遥。
九峰野草迷丹竈，三井飞泉喷石桥。
万顷白云蒸绿野，一声黄鹤唳青霄。
人言华顶高高处，东望蓬莱浸海潮。
桐柏山書懷
作者：白玉蟾
朝代：宋

桐柏山頭避俗囂，篇詩斗酒自逍遥。
九峰野草迷丹竈，三井飛泉噴石橋。
萬頃白雲蒸綠野，一聲黄鶴唳青霄。
人言華頂高高處，東望蓬萊浸海潮。
桐柏觀留別
作者：白玉蟾
朝代：宋

身落天台古洞天，蒲團未暖又飄然。
如何菴不瓊臺地，想是吾非桐柏仙。
無復得餐三井水，未曾深結九峯緣。
杖頭挑月下山去，空使寒猿嘯曉煙。
桐柏观留别
作者：白玉蟾
朝代：宋

身落天台古洞天，蒲团未暖又飘然。如何庵不琼台地，想是吾非桐柏仙。无复得餐三井水，未曾深结九峰缘。杖头挑月下山去，空使寒猿啸晓烟。
桐柏观留别
作者：白玉蟾
朝代：宋

身落天台古洞天，蒲团未暖又飘然。
如何庵不琼台地，想是吾非桐柏仙。
无復得餐三井水，未曾深结九峯缘。
杖头挑月下山去，空使寒猿啸晓烟。
梅窗
作者：白玉蟾
朝代：宋

南窗屋数楹，一点阳和生。枝上雪妆瘦，墙头风作清。霜天酒自暖，月夜梦难成。何处人吹笛，黄昏送几声。
梅窗
作者：白玉蟾
朝代：宋

南窗屋数楹，一点阳和生。
枝上雪粧瘦，墙头风作清。
霜天酒自暖，月夜梦难成。
何处人吹笛，黄昏送几声。
梅窗
作者：白玉蟾
朝代：宋

南窗屋數楹，一點陽和生。
枝上雪粧瘦，牆頭風作清。
霜天酒自暖，月夜夢難成。
何處人吹笛，黄昏送幾聲。
梅花
作者：白玉蟾
朝代：宋
体裁：五言绝句

影上酥花峭，枝头蜡糁清。姮娥约滕六，夜半过江城。
梅花
作者：白玉蟾
朝代：宋

影上酥花峭，枝頭蠟糝清。
姮娥約滕六，夜半過江城。
梅花
作者：白玉蟾
朝代：宋
体裁：七言律诗

损之又损玉精神，松竹新来渐卜邻。月夜一枝香暗度，溪楼数点影横陈。直须何逊为知己，始信张良似妇人。从此东风还入手，管教桃李十分春。
梅花
作者：白玉蟾
朝代：宋

損之又損玉精神，松竹新來漸卜鄰。
月夜一枝香暗度，溪樓數點影橫陳。
直須何遜爲知己，始信張良似婦人。
從此東風還入手，管教桃李十分春。
梅花二首寄呈彭吏部
作者：白玉蟾
朝代：宋

一自花光为写真，至今冷落水之滨。惟三更月其知己，此一瓣香专为春。清所以清冰骨格，损之又损玉精神。雪中好与谁为伴，只有竹如君子人。冰玉丰姿不可双，霜前雪后想凄凉。绝怜夜气浑如水，而况笛声堪断肠。以月照之偏自瘦，无人知处忽然香。从今桃李皆门士，谁道花中有孟尝。
梅花二首寄呈彭吏部·其一
作者：白玉蟾
朝代：宋
体裁：七言律诗

一自花光为写真，至今冷落水之滨。惟三更月其知己，此一瓣香专为春。清所以清冰骨格，损之又损玉精神。雪中好与谁为伴，只有竹如君子人。
梅花二首寄呈彭吏部·其一
作者：白玉蟾
朝代：宋

一自花光爲寫真，至今冷落水之濱。
惟三更月其知己，此一瓣香專爲春。
清所以清冰骨格，損之又損玉精神。
雪中好與誰爲伴，只有竹如君子人。
梅花二首寄呈彭吏部·其二
作者：白玉蟾
朝代：宋
体裁：七言律诗

冰玉丰姿不可双，霜前雪后想凄凉。绝怜夜气浑如水，而况笛声堪断肠。以月照之偏自瘦，无人知处忽然香。从今桃李皆门士，谁道花中有孟尝。
梅花二首寄呈彭吏部·其二
作者：白玉蟾
朝代：宋

冰玉丰姿不可雙，霜前雪後想凄凉。
絕憐夜氣渾如水，而况笛聲堪斷腸。
以月照之偏自瘦，無人知處忽然香。
從今桃李皆門士，誰道花中有孟嘗。
梅花有叹
作者：白玉蟾
朝代：宋

苍苔玉艳委西施，玉胆冰姿尚伯夷。春色一般清浊异，梅花亦自有安危。
梅花有嘆
作者：白玉蟾
朝代：宋

苍苔玉艷委西施，玉胆冰姿尚伯夷。
春色一般清浊异，梅花亦自有安危。
梅花有嘆
作者：白玉蟾
朝代：宋

蒼苔玉艷委西施，玉膽冰姿尚伯夷。
春色一般清濁異，梅花亦自有安危。
梅花醉夢
作者：白玉蟾
朝代：宋

紙帳梅花醉夢間，了無它想鼻雷鼾。
鴛愁鳳恨不入枕，睡覺身疑在廣寒。
梅花醉梦
作者：白玉蟾
朝代：宋
体裁：七言绝句

纸帐梅花醉梦间，了无它想鼻雷鼾。鸳愁凤恨不入枕，睡觉身疑在广寒。
梦中得五十六字
作者：白玉蟾
朝代：宋

醉醒曳杖访松关，正在黄昏杳霭间。既去复来秋后暑，似无还有雨中山。涧边几叶晚花落，天际一钩明月弯。自觉馀烟埋屐齿，行行印破藓痕班。
梦中得五十六字
作者：白玉蟾
朝代：宋

醉醒曳杖访松关，正在黄昏杳霭间。
既去復来秋后暑，似无还有雨中山。
涧边几叶晚花落，天际一鈎明月弯。
自觉余烟埋屐齿，行行印破藓痕班。
梧州江上夜行
作者：白玉蟾
朝代：宋

云去云来几点星，城头画鼓转三更。草深萤聚浑成燐，月暗鹤飞惟有声。何处夜航鸣橹过，沧江如镜烟半破。忽然长啸惊沙鸥，飞入前山不留个。
梧州江上夜行
作者：白玉蟾
朝代：宋

云去云来几点星，城头画鼓转三更。
草深萤聚浑成燐，月暗鹤飞惟有声。
何处夜航鸣橹过，沧江如镜烟半破。
忽然长啸惊沙鸥，飞入前山不留箇。
梧州江上夜行
作者：白玉蟾
朝代：宋

雲去雲來幾點星，城頭畫鼓轉三更。
草深螢聚渾成燐，月暗鶴飛惟有聲。
何處夜航鳴櫓過，滄江如鏡煙半破。
忽然長嘯驚沙鷗，飛入前山不留箇。
梧窗
作者：白玉蟾
朝代：宋

夜半山风响翠梧，一窗皓月照琴书。试将笔架山头屋，问有清幽似此无。世事如尘扫又生，梧窗终日坐冥冥。有时饮罢却行乐，立看风吹阁上铃。
梧窗·其一
作者：白玉蟾
朝代：宋

夜半山風響翠梧，一窗皓月照琴書。
試將筆架山頭屋，問有清幽似此無。
梧窗·其一
作者：白玉蟾
朝代：宋
体裁：七言绝句

夜半山风响翠梧，一窗皓月照琴书。试将笔架山头屋，问有清幽似此无。
梧窗·其二
作者：白玉蟾
朝代：宋

世事如塵掃又生，梧窗終日坐冥冥。
有時飲罷却行樂，立看風吹閣上鈴。
梧窗·其二
作者：白玉蟾
朝代：宋
体裁：七言绝句

世事如尘扫又生，梧窗终日坐冥冥。有时饮罢却行乐，立看风吹阁上铃。
棘隐壁
作者：白玉蟾
朝代：宋

苔空绿钱死，松老清阴瘦。结庐卧白云，柏子烧春昼。幽鸟噪岩谷，寒烟锁薜萝。忽遇金蟾蜍，无人自呵呵。碧草正春风，雨晴竹落涕。白鸟忽飞来，点破一山翠。
棘隠壁·其一
作者：白玉蟾
朝代：宋

苔空綠錢死，松老清陰瘦。
結廬卧白雲，柏子燒春晝。
棘隠壁·其一
作者：白玉蟾
朝代：宋
体裁：五言绝句

苔空绿钱死，松老清阴瘦。结庐卧白云，柏子烧春昼。
棘隠壁·其三
作者：白玉蟾
朝代：宋

碧草正春風，雨晴竹落涕。
白鳥忽飛來，點破一山翠。
棘隠壁·其三
作者：白玉蟾
朝代：宋
体裁：五言绝句

碧草正春风，雨晴竹落涕。白鸟忽飞来，点破一山翠。
棘隠壁·其二
作者：白玉蟾
朝代：宋

幽鳥噪巖谷，寒煙鎖薜蘿。
忽遇金蟾蜍，無人自呵呵。
棘隠壁·其二
作者：白玉蟾
朝代：宋
体裁：五言绝句

幽鸟噪岩谷，寒烟锁薜萝。忽遇金蟾蜍，无人自呵呵。
棲真觀
作者：白玉蟾
朝代：宋

鞭雷斬孽震南昌，拔宅昇天謁玉皇。
西嶺雙楓南瀑布，自言曾識許旌陽。
棲霞
作者：白玉蟾
朝代：宋

冷煙纏山腰，暗水冽石骨。
欲風松先鳴，未雨苔已滑。
洞前多琪花，洞裏多紫霞。
高人得所棲，日永蒸胡麻。
棹歌九章寄彭鹤林
作者：白玉蟾
朝代：宋

榔声击空碧，帆影浮沧浪。倚棹蓼花洲，一犬吠斜阳。鸥飞梅山前，翠中一点雪。何处钟声来，云梢推上月。碧潭藏老龙，夜半水底吟。激飞寒空露，凄动幽人心。岸上酒旗舞，寒芜生秋风。谁家六七童，手持金芙蓉。波心采莲女，流花近吾船。移船入芦荻，吹笛下晴川。朝吸西风餐，夜弄明月舞。万顷碧琉璃，下有玉清府。黄昏杳无人，孤江但翠竹。惟有白鹭鸶，伴我舟中宿。夜阑笙鹤鸣，银汀斗欲泻。可怜舟中子，散发苍山下。青山衔落日，白杨吐悲风。欲觅玄真子，沧洲云濛濛。
棹歌九章寄彭鹤林·其一
作者：白玉蟾
朝代：宋
体裁：古风

榔声击空碧，帆影浮沧浪。倚棹蓼花洲，一犬吠斜阳。
棹歌九章寄彭鹤林·其七
作者：白玉蟾
朝代：宋
体裁：古风

黄昏杳无人，孤江但翠竹。惟有白鹭鸶，伴我舟中宿。
棹歌九章寄彭鹤林·其三
作者：白玉蟾
朝代：宋
体裁：古风

碧潭藏老龙，夜半水底吟。激飞寒空露，凄动幽人心。
棹歌九章寄彭鹤林·其九
作者：白玉蟾
朝代：宋

青山衔落日，白杨吐悲风。欲觅玄真子，沧洲云濛濛。
棹歌九章寄彭鹤林·其九
作者：白玉蟾
朝代：宋

青山衔落日，白杨吐悲风。
欲觅玄真子，沧洲云蒙蒙。
棹歌九章寄彭鹤林·其二
作者：白玉蟾
朝代：宋
体裁：古风

鸥飞梅山前，翠中一点雪。何处钟声来，云梢推上月。
棹歌九章寄彭鹤林·其五
作者：白玉蟾
朝代：宋
体裁：古风

波心采莲女，流花近吾船。移船入芦荻，吹笛下晴川。
棹歌九章寄彭鹤林·其八
作者：白玉蟾
朝代：宋

夜阑笙鹤鸣，银汀斗欲泻。可怜舟中子，散发苍山下。
棹歌九章寄彭鹤林·其八
作者：白玉蟾
朝代：宋

夜阑笙鹤鸣，银汀斗欲泻。
可怜舟中子，散髮苍山下。
棹歌九章寄彭鹤林·其六
作者：白玉蟾
朝代：宋
体裁：古风

朝吸西风餐，夜弄明月舞。万顷碧琉璃，下有玉清府。
棹歌九章寄彭鹤林·其四
作者：白玉蟾
朝代：宋
体裁：古风

岸上酒旗舞，寒芜生秋风。谁家六七童，手持金芙蓉。
棹歌联句
作者：白玉蟾
朝代：宋

西风起兮，落叶黄兮，黍稷香兮。
击空明兮，泝流光兮，天一方兮。
彼美人兮，遥相望兮，彼苍茫兮。
繫孤舟兮，蓼花傍兮，啼寒螀兮。
棹歌联句
作者：白玉蟾
朝代：宋

西风起兮，落叶黄兮，黍稷香兮。击空明兮，溯流光兮，天一方兮。彼美人兮，遥相望兮，彼苍茫兮。系孤舟兮，蓼花傍兮，啼寒螀兮。
楓葉辭
作者：白玉蟾
朝代：宋

丹楓隕葉紛墮飛，撩撥西風盡倒吹。
雲外飄飄呼莫回，四方沉冥鴈爲悲，辭柯一去遐不歸。
已判此秋長別離，生者有盡死有期。
憑高望遠深相思，手揮絲桐送斜暉。
楼前雨霁
作者：白玉蟾
朝代：宋
体裁：古风

飞廉驱铁骑，万雨飞落地。烟淡松自苍，风起竹似醉。倚窗横膝琴，政有作诗意。白鸟忽飞来，点破一山翠。
樓前雨霽
作者：白玉蟾
朝代：宋

飛廉驅鐵騎，萬雨飛落地。
煙淡松自蒼，風起竹似醉。
倚窗橫膝琴，政有作詩意。
白鳥忽飛來，點破一山翠。
櫂歌九章寄彭鶴林·其一
作者：白玉蟾
朝代：宋

榔聲擊空碧，帆影浮滄浪。
倚櫂蓼花洲，一犬吠斜陽。
櫂歌九章寄彭鶴林·其七
作者：白玉蟾
朝代：宋

黄昏杳無人，孤江但翠竹。
惟有白鷺鷥，伴我舟中宿。
櫂歌九章寄彭鶴林·其三
作者：白玉蟾
朝代：宋

碧潭藏老龍，夜半水底吟。
激飛寒空露，淒動幽人心。
櫂歌九章寄彭鶴林·其九
作者：白玉蟾
朝代：宋

青山銜落日，白楊吐悲風。
欲覓玄真子，滄洲雲濛濛。
櫂歌九章寄彭鶴林·其二
作者：白玉蟾
朝代：宋

鷗飛梅山前，翠中一點雪。
何處鍾聲來，雲梢推上月。
櫂歌九章寄彭鶴林·其五
作者：白玉蟾
朝代：宋

波心採蓮女，流花近吾船。
移船入蘆荻，吹笛下晴川。
櫂歌九章寄彭鶴林·其八
作者：白玉蟾
朝代：宋

夜闌笙鶴鳴，銀汀斗欲瀉。
可憐舟中子，散髮蒼山下。
櫂歌九章寄彭鶴林·其六
作者：白玉蟾
朝代：宋

朝吸西風餐，夜弄明月舞。
萬頃碧琉璃，下有玉清府。
櫂歌九章寄彭鶴林·其四
作者：白玉蟾
朝代：宋

岸上酒旗舞，寒蕪生秋風。
誰家六七童，手持金芙蓉。
櫂歌聯句
作者：白玉蟾
朝代：宋

西風起兮，落葉黄兮，黍稷香兮。
擊空明兮，泝流光兮，天一方兮。
彼美人兮，遥相望兮，彼蒼茫兮。
繫孤舟兮，蓼花傍兮，啼寒螿兮。
次李侍郎見贈韻
作者：白玉蟾
朝代：宋

家居瓊館海山隅，腹內包藏三教書。
明月清風爲活計，蓬頭跣足走寰區。
玉爐丹熟斟瓊醑，金闕朝回唱步虛。
要識我儂真面目，廣寒宮裏看蟾蜍。
次李侍郎见赠韵
作者：白玉蟾
朝代：宋

家居琼馆海山隅，腹内包藏三教书。
明月清风为活计，蓬头跣足走寰区。
玉炉丹熟斟琼醑，金阙朝回唱步虚。
要识我侬真面目，广寒宫裏看蟾蜍。
次李侍郎见赠韵
作者：白玉蟾
朝代：宋

家居琼馆海山隅，腹内包藏三教书。明月清风为活计，蓬头跣足走寰区。玉炉丹熟斟琼醑，金阙朝回唱步虚。要识我侬真面目，广寒宫里看蟾蜍。
次水帘洞韵
作者：白玉蟾
朝代：宋
体裁：七言律诗

天上真珠直下垂，更无钩箔惹尘埃。青鸾白鹤从教入，紫诏黄封不用来。夜月祇为苏邝照，晚风端与葛黄开。纵饶展挂长千尺，莫掩罗浮紫翠堆。
次水簾洞韻
作者：白玉蟾
朝代：宋

天上真珠直下垂，更無鉤箔惹塵埃。
青鸞白鶴從教入，紫詔黄封不用來。
夜月祇爲蘇鄺照，晚風端與葛黄開。
縱饒展掛長千尺，莫掩羅浮紫翠堆。
次玉箫台韵
作者：白玉蟾
朝代：宋

莫便嗔人离此山，白云黄鹤云游还。
意行但任杖屦乐，别后岂忘诗酒懽。
不谓业风吹我脚，只将明月当君颜。
未知云水何时会，烟雨萧萧暗碧坛。
次玉箫台韵
作者：白玉蟾
朝代：宋

莫便嗔人离此山，白云黄鹤云游还。意行但任杖屦乐，别后岂忘诗酒欢。不谓业风吹我脚，只将明月当君颜。未知云水何时会，烟雨萧萧暗碧坛。
次玉簫臺韻
作者：白玉蟾
朝代：宋

莫便嗔人離此山，白雲黄鶴雲遊還。
意行但任杖屨樂，別後豈忘詩酒懽。
不謂業風吹我脚，只將明月當君顔。
未知雲水何時會，煙雨蕭蕭暗碧壇。
次韵东坡蒲涧寺
作者：白玉蟾
朝代：宋

满山红白福桑花，蒲涧深中尽可家。景泰得泉从卓锡，安期种枣说成瓜。岂无仙化羊如石，尚有书踪壁似鸦。一饭招提共僧语，法华经里问牛车。陈踪行览寺门前，自取椰瓢酌冷泉。山下果然无白地，洞中尽自有青天。更谁识得安期事，且去参他景泰禅。冠盖如云自来往，如今何处有神仙。
次韵东坡蒲涧寺·其一
作者：白玉蟾
朝代：宋

满山红白福桑花，蒲涧深中尽可家。
景泰得泉从卓锡，安期种枣说成瓜。
岂无仙化羊如石，尚有书踪壁似鸦。
一饭招提共僧语，法华经裏问牛车。
次韵东坡蒲涧寺·其一
作者：白玉蟾
朝代：宋

满山红白福桑花，蒲涧深中尽可家。景泰得泉从卓锡，安期种枣说成瓜。岂无仙化羊如石，尚有书踪壁似鸦。一饭招提共僧语，法华经里问牛车。
次韵东坡蒲涧寺·其二
作者：白玉蟾
朝代：宋
体裁：七言律诗

陈踪行览寺门前，自取椰瓢酌冷泉。山下果然无白地，洞中尽自有青天。更谁识得安期事，且去参他景泰禅。冠盖如云自来往，如今何处有神仙。
次韵宋秀才
作者：白玉蟾
朝代：宋

昼弄朱曦夜弄蟾，知他何处地行仙。殿前昔奏三千字，腰下曾缠十万钱。得句直疑无李白，草书真个过张颠。有时兴发临风舞，饮似长鲸吸百川。
次韵宋秀才
作者：白玉蟾
朝代：宋

昼弄朱曦夜弄蟾，知他何处地行仙。
殿前昔奏三千字，腰下曾缠十万钱。
得句直疑无李白，草书真箇过张颠。
有时兴发临风舞，饮似长鲸吸百川。
次韵彬上人见惠
作者：白玉蟾
朝代：宋
体裁：七言律诗

象轮何事过毗耶，诗窍禅关事一家。自古行春难尽美，非风即雨辄成差。我文柔似三眠柳，君句清如六出花。应悟己公茅屋下，拟之早已涉河沙。
次韵曾丈探梅
作者：白玉蟾
朝代：宋
体裁：七言绝句

夜半风吹雪满阶，头巾不裹把窗开。南枝暗就江头发，一点香从月下来。
次韵永兴王宰游钟成观
作者：白玉蟾
朝代：宋

万斛苍烟恋钓矶，一川秋绿漾清晖。空明隐映流光薄，翻忆当年苏紫微。眼力招回西去山，风蘋烟蓼白鸥闲。归舟满载斜阳返，欸乃一声空翠间。
次韵永兴王宰游钟成观·其一
作者：白玉蟾
朝代：宋

万斛苍烟恋钓矶，一川秋绿漾清晖。空明隐映流光薄，翻忆当年苏紫微。
次韵永兴王宰游钟成观·其一
作者：白玉蟾
朝代：宋

万斛苍烟恋钓矶，一川秋绿漾清晖。
空明隠映流光薄，翻忆当年苏紫微。
次韵永兴王宰游钟成观·其二
作者：白玉蟾
朝代：宋

眼力招回西去山，风苹烟蓼白鸥闲。
归舟满载斜阳返，欵乃一声空翠间。
次韵永兴王宰游钟成观·其二
作者：白玉蟾
朝代：宋

眼力招回西去山，风蘋烟蓼白鸥闲。归舟满载斜阳返，欸乃一声空翠间。
次韵王将仕
作者：白玉蟾
朝代：宋

散发披襟乐醉乡，从朝笑语到斜阳。坐来一片蝉声久，未信人间有此凉。白雾重重山复山，山光树色有无间。是中紫翠皆诗料，病起无聊著句难。
次韵王将仕
作者：白玉蟾
朝代：宋

诗坛勍敌我何堪，只把新诗着意参。
韵险有如行栈閤，句香何止食余甘。
江寒风落余章谬，鸟过身轻一字惭。
饭了相陪閒笑语，锦囊非我许谁探。
次韵王将仕
作者：白玉蟾
朝代：宋

诗坛勍敌我何堪，只把新诗著意参。韵险有如行栈閤，句香何止食馀甘。江寒风落馀章谬，鸟过身轻一字惭。饭了相陪閒笑语，锦囊非我许谁探。
次韵王将仕·其一
作者：白玉蟾
朝代：宋

散髮披襟乐醉乡，从朝笑语到斜阳。
坐来一片蝉声久，未信人间有此凉。
次韵王将仕·其二
作者：白玉蟾
朝代：宋

白雾重重山复山，山光树色有无间。是中紫翠皆诗料，病起无聊著句难。
次韵王将仕·其二
作者：白玉蟾
朝代：宋

白雾重重山復山，山光树色有无间。
是中紫翠皆诗料，病起无聊着句难。
次韵王将仕二首
作者：白玉蟾
朝代：宋

散发披襟乐醉乡，从朝笑语到斜阳。坐来一片蝉声久，未信人间有此凉。
次韵王御带
作者：白玉蟾
朝代：宋

晓风吹醒桃花醉，暮雨添成柳叶愁。醉了又愁愁又醉，莺煎燕？过春休。
次韵王御带
作者：白玉蟾
朝代：宋
体裁：七言绝句

晓风吹醒桃花醉，暮雨添成柳叶愁。醉了又愁愁又醉，莺煎燕�过春休。
次韵王御带
作者：白玉蟾
朝代：宋

晓风吹醒桃花醉，暮雨添成柳叶愁。
醉了又愁愁又醉，鶑煎燕𠿕过春休。
次韵紫岩潘庭坚
作者：白玉蟾
朝代：宋

人情不似吴笺厚，世路常如蜀道难。两鬓已将沾雪白，寸心尚自炳枫丹。君还有意凭谁说，我亦无言把剑看。相对一窗风打雪，通红榾柮谩烧残。何人皮里有阳秋，谁绢能包得许羞。早趁黄书丞相押，莫空白了少年头。既无顾恋于人己，便请清闲袖手休。岂必灭秦安汉后，始来寻个赤松游。
次韵紫岩潘庭坚·其一
作者：白玉蟾
朝代：宋
体裁：七言律诗

人情不似吴笺厚，世路常如蜀道难。两鬓已将沾雪白，寸心尚自炳枫丹。君还有意凭谁说，我亦无言把剑看。相对一窗风打雪，通红榾柮谩烧残。
次韵紫岩潘庭坚·其二
作者：白玉蟾
朝代：宋

何人皮裏有阳秋，谁绢能包得许羞。
早趁黄书丞相押，莫空白了少年头。
既无顾恋于人己，便请清闲袖手休。
岂必灭秦安汉后，始来寻个赤松游。
次韵紫岩潘庭坚·其二
作者：白玉蟾
朝代：宋

何人皮里有阳秋，谁绢能包得许羞。早趁黄书丞相押，莫空白了少年头。既无顾恋于人己，便请清闲袖手休。岂必灭秦安汉后，始来寻个赤松游。
次韻宋秀才
作者：白玉蟾
朝代：宋

晝弄朱曦夜弄蟾，知他何處地行仙。
殿前昔奏三千字，腰下曾纏十萬錢。
得句直疑無李白，草書真箇過張顛。
有時興發臨風舞，飲似長鯨吸百川。
次韻彬上人見惠
作者：白玉蟾
朝代：宋

象輪何事過毗耶，詩竅禪關事一家。
自古行春難盡美，非風即雨輒成差。
我文柔似三眠柳，君句清如六出花。
應悟己公茅屋下，擬之早已涉河沙。
次韻曾丈探梅
作者：白玉蟾
朝代：宋

夜半風吹雪滿階，頭巾不裹把窗開。
南枝暗就江頭發，一點香從月下來。
次韻東坡蒲澗寺·其一
作者：白玉蟾
朝代：宋

滿山紅白福桑花，蒲澗深中儘可家。
景泰得泉從卓錫，安期種棗說成瓜。
豈無仙化羊如石，尚有書蹤壁似鴉。
一飯招提共僧語，法華經裏問牛車。
次韻東坡蒲澗寺·其二
作者：白玉蟾
朝代：宋

陳蹤行覽寺門前，自取椰瓢酌冷泉。
山下果然無白地，洞中儘自有青天。
更誰識得安期事，且去參他景泰禪。
冠蓋如雲自來往，如今何處有神仙。
次韻永興王宰游鍾成觀·其一
作者：白玉蟾
朝代：宋

萬斛蒼烟戀釣磯，一川秋綠漾清暉。
空明隠映流光薄，翻憶當年蘇紫微。
次韻永興王宰游鍾成觀·其二
作者：白玉蟾
朝代：宋

眼力招回西去山，風蘋烟蓼白鷗閑。
歸舟滿載斜陽返，欵乃一聲空翠間。
次韻王將仕
作者：白玉蟾
朝代：宋

詩壇勍敵我何堪，只把新詩著意參。
韻險有如行棧閤，句香何止食餘甘。
江寒風落餘章謬，鳥過身輕一字慙。
飯了相陪閒笑語，錦囊非我許誰探。
次韻王將仕·其一
作者：白玉蟾
朝代：宋

散髮披襟樂醉鄉，從朝笑語到斜陽。
坐來一片蟬聲久，未信人間有此凉。
次韻王將仕·其二
作者：白玉蟾
朝代：宋

白霧重重山復山，山光樹色有無間。
是中紫翠皆詩料，病起無聊著句難。
次韻王御带
作者：白玉蟾
朝代：宋

曉風吹醒桃花醉，暮雨添成柳葉愁。
醉了又愁愁又醉，鶑煎燕𠿕過春休。
次韻紫巖潘庭堅·其一
作者：白玉蟾
朝代：宋

人情不似吳牋厚，世路常如蜀道難。
兩鬢已將沾雪白，寸心尚自炳楓丹。
君還有意憑誰說，我亦無言把劍看。
相對一窗風打雪，通紅榾柮謾燒殘。
次韻紫巖潘庭堅·其二
作者：白玉蟾
朝代：宋

何人皮裏有陽秋，誰絹能包得許羞。
早趁黄書丞相押，莫空白了少年頭。
既無顧戀於人己，便請清閑袖手休。
豈必滅秦安漢後，始來尋個赤松游。
次黄提刑雪韵
作者：白玉蟾
朝代：宋

久晴忽尔雨丝丝，既雨还晴亦不疑。滕六假宁催入局，赵衰回避乞寻医。捣霜碾雹些来个，剪水雕冰片子时。一夜悄然飞到晓，满天满地化琉璃。
次黄提刑雪韵
作者：白玉蟾
朝代：宋

久晴忽尔雨丝丝，既雨还晴亦不疑。
滕六假宁催入局，赵衰回避乞寻医。
捣霜碾雹些来箇，剪水雕冰片子时。
一夜悄然飞到晓，满天满地化琉璃。
次黄提刑雪韻
作者：白玉蟾
朝代：宋

久晴忽爾雨絲絲，既雨還晴亦不疑。
滕六假寧催入局，趙衰回避乞尋醫。
搗霜碾雹些來箇，剪水雕冰片子時。
一夜悄然飛到曉，滿天滿地化琉璃。
步自玉乳峰归
作者：白玉蟾
朝代：宋

薄暮一凝伫，归鸿千有馀。倚松吟半饷，月影泻庭除。月映山头秃，云迷路口叉。仰天方索句，一鹤立松丫。
步自玉乳峰归·其一
作者：白玉蟾
朝代：宋

薄暮一凝伫，归鸿千有余。
倚松吟半饷，月影泻庭除。
步自玉乳峰归·其一
作者：白玉蟾
朝代：宋

薄暮一凝伫，归鸿千有馀。倚松吟半饷，月影泻庭除。
步自玉乳峰归·其二
作者：白玉蟾
朝代：宋
体裁：五言绝句

月映山头秃，云迷路口叉。仰天方索句，一鹤立松丫。
步自玉乳峰歸·其一
作者：白玉蟾
朝代：宋

薄暮一凝佇，歸鴻千有餘。
倚松吟半餉，月影瀉庭除。
步自玉乳峰歸·其二
作者：白玉蟾
朝代：宋

月映山頭禿，雲迷路口叉。
仰天方索句，一鶴立松丫。
步虚
作者：白玉蟾
朝代：宋
体裁：七言律诗

玉殿朝回夜已深，三千世界静沉沉。微微花雨粘琪树，浩浩天风动宝林。烟锁昆崙山上顶，月明娑竭海中心。步虚声断一回首，十二楼台何处寻。
步虚四章
作者：白玉蟾
朝代：宋

昔在神霄府，飞云步玉天。玉天三十六，六梵聚飞仙。太帝升烟殿，东皇驾凤軿。真灵来亿万，听演太灵篇。玉清长生君，锡命青华房。上念神母言，下慰天八方。八方俱红尘，尘埃何迷茫。谁复念玉府，飞神登苍苍。帝在蕊珠殿，骞林白鹤翔。方会琪花宴，遽听青鸾歌。云笼六六天，下界徒嗷嗷。尔不慕玉府，轮回复奈何。清都五云天，天中飞紫琼。上皆青琳府，中有白玉京。风露凄且冷，蕊宫云冥冥。玉童折珊瑚，下弄银河星。
步虚四章·其一
作者：白玉蟾
朝代：宋

昔在神霄府，飞云步玉天。玉天三十六，六梵聚飞仙。太帝升烟殿，东皇驾凤軿。真灵来亿万，听演太灵篇。
步虚四章·其一
作者：白玉蟾
朝代：宋

昔在神霄府，飞云步玉天。
玉天三十六，六梵聚飞仙。
太帝昇烟殿，东皇驾凤軿。
真灵来亿万，听演太灵篇。
步虚四章·其三
作者：白玉蟾
朝代：宋

帝在蕊珠殿，骞林白鹤翔。方会琪花宴，遽听青鸾歌。云笼六六天，下界徒嗷嗷。尔不慕玉府，轮回复奈何。
步虚四章·其三
作者：白玉蟾
朝代：宋

帝在蘂珠殿，骞林白鹤翔。
方会琪花宴，遽听青鸾歌。
云笼六六天，下界徒嗷嗷。
尔不慕玉府，轮迴復奈何。
步虚四章·其二
作者：白玉蟾
朝代：宋

玉清长生君，锡命青华房。上念神母言，下慰天八方。八方俱红尘，尘埃何迷茫。谁复念玉府，飞神登苍苍。
步虚四章·其二
作者：白玉蟾
朝代：宋

玉清长生君，锡命青华房。
上念神母言，下慰天八方。
八方俱红尘，尘埃何迷茫。
谁復念玉府，飞神登苍苍。
步虚四章·其四
作者：白玉蟾
朝代：宋

清都五云天，天中飞紫琼。上皆青琳府，中有白玉京。风露凄且冷，蕊宫云冥冥。玉童折珊瑚，下弄银河星。
步虚四章·其四
作者：白玉蟾
朝代：宋

清都五云天，天中飞紫琼。
上皆青琳府，中有白玉京。
风露凄且冷，蘂宫云冥冥。
玉童折珊瑚，下弄银河星。
步虛
作者：白玉蟾
朝代：宋

玉殿朝回夜已深，三千世界靜沉沉。
微微花雨粘琪樹，浩浩天風動寶林。
煙鎖崑崙山上頂，月明娑竭海中心。
步虛聲斷一回首，十二樓臺何處尋。
步虛四章·其一
作者：白玉蟾
朝代：宋

昔在神霄府，飛雲步玉天。
玉天三十六，六梵聚飛仙。
太帝昇煙殿，東皇駕鳳軿。
真靈來億萬，聽演太靈篇。
步虛四章·其三
作者：白玉蟾
朝代：宋

帝在蘂珠殿，騫林白鶴翔。
方會琪花宴，遽聽青鸞歌。
雲籠六六天，下界徒嗷嗷。
爾不慕玉府，輪迴復奈何。
步虛四章·其二
作者：白玉蟾
朝代：宋

玉清長生君，錫命青華房。
上念神母言，下慰天八方。
八方俱紅塵，塵埃何迷茫。
誰復念玉府，飛神登蒼蒼。
步虛四章·其四
作者：白玉蟾
朝代：宋

清都五雲天，天中飛紫瓊。
上皆青琳府，中有白玉京。
風露凄且冷，蘂宮雲冥冥。
玉童折珊瑚，下弄銀河星。
武夷有感 其三 秋
作者：白玉蟾
朝代：宋

雨馀秋藓几堆锦，日出朝葵千簇金。对景适然发清啸，野猿惊泣绿杨深。
武夷有感 其二 夏
作者：白玉蟾
朝代：宋

莺唤绿杨抽嫩叶，蝶催碧藕发新花。飒然一点薰风至，日落前山噪乱鸦。
武夷有感·其一
作者：白玉蟾
朝代：宋
体裁：七言绝句

雨霁烟凝正夕阳，子规啼断几人肠。东风不动些情思，无限落花春自香。
武夷有感·其一
作者：白玉蟾
朝代：宋

雨霽煙凝正夕陽，子規啼斷幾人腸。
東風不動些情思，無限落花春自香。
武夷有感·其一〇
作者：白玉蟾
朝代：宋
体裁：七言绝句

岩下烟深人不来，白云寂寂掩苍苔。松花落地鸟声寂，一枕清风送梦回。
武夷有感·其一〇
作者：白玉蟾
朝代：宋

巖下煙深人不來，白雲寂寂掩蒼苔。
松花落地鳥聲寂，一枕清風送夢回。
武夷有感·其一一
作者：白玉蟾
朝代：宋
体裁：七言绝句

道人心与物俱化，对景无思诗自成。诗句自然明造化，诗成造化寂无声。
武夷有感·其一一
作者：白玉蟾
朝代：宋

道人心與物俱化，對景無思詩自成。
詩句自然明造化，詩成造化寂無聲。
武夷有感·其七
作者：白玉蟾
朝代：宋
体裁：七言绝句

两脚初收起暮烟，芒鞋竹杖翠云边。东风解发阳春意，放出落花啼鸟天。
武夷有感·其七
作者：白玉蟾
朝代：宋

兩脚初收起暮煙，芒鞋竹杖翠雲邊。
東風解發陽春意，放出落花啼鳥天。
武夷有感·其三
作者：白玉蟾
朝代：宋

雨余秋藓几堆锦，日出朝葵千簇金。
对景适然发清啸，野猿惊泣绿杨深。
武夷有感·其三
作者：白玉蟾
朝代：宋

雨餘秋蘚幾堆錦，日出朝葵千簇金。
對景適然發清嘯，野猿驚泣綠楊深。
武夷有感·其九
作者：白玉蟾
朝代：宋
体裁：七言绝句

千山猿叫月如昼，万籁风号天正秋。雾湿苍苔烟漠漠，白云飞梦过瀛洲。
武夷有感·其九
作者：白玉蟾
朝代：宋

千山猿叫月如晝，萬籟風號天正秋。
霧濕蒼苔煙漠漠，白雲飛夢過瀛洲。
武夷有感·其二
作者：白玉蟾
朝代：宋

鶑唤绿杨抽嫩叶，蝶催碧藕发新花。
飒然一点熏风至，日落前山噪乱鸦。
武夷有感·其二
作者：白玉蟾
朝代：宋

鶑喚綠楊抽嫩葉，蝶催碧藕發新花。
颯然一點薰風至，日落前山噪亂鴉。
武夷有感·其五
作者：白玉蟾
朝代：宋

風吹萬木醒棲鵲，月落西山啼斷猿。
雲捲翠微深處寺，一聲鍾落碧巖前。
武夷有感·其五
作者：白玉蟾
朝代：宋
体裁：七言绝句

风吹万木醒栖鹊，月落西山啼断猿。云捲翠微深处寺，一声钟落碧岩前。
武夷有感·其八
作者：白玉蟾
朝代：宋

月冷風清三徑竹，猿啼鶴唳一窗雲。
開門放入前山翠，試把星兒柏子焚。
武夷有感·其八
作者：白玉蟾
朝代：宋
体裁：七言绝句

月冷风清三径竹，猿啼鹤唳一窗云。开门放入前山翠，试把星儿柏子焚。
武夷有感·其六
作者：白玉蟾
朝代：宋
体裁：七言绝句

碧云红树晚相间，落日乱鸦天欲昏。人去采芝不知返，草庐空自掩柴门。
武夷有感·其六
作者：白玉蟾
朝代：宋

碧雲紅樹晚相間，落日亂鴉天欲昏。
人去採芝不知返，草廬空自掩柴門。
武夷有感·其四
作者：白玉蟾
朝代：宋
体裁：七言绝句

几尺雪藏山径暮，一枝梅簇洞门春。溪头昨夜冰寒绿，风捲彤云发晓嗔。
武夷有感·其四
作者：白玉蟾
朝代：宋

幾尺雪藏山徑暮，一枝梅簇洞門春。
溪頭昨夜冰寒綠，風捲彤雲發曉嗔。
武夷有感·春
作者：白玉蟾
朝代：宋

雨霁烟凝正夕阳，子规啼断几人肠。东风不动些情思，无限落花春自香。莺唤绿杨抽嫩叶，蝶催碧藕发新花。飒然一点薰风至，日落前山噪乱鸦。雨馀秋藓几堆锦，日出朝葵千簇金。对景适然发清啸，野猿惊泣绿杨深。几尺雪藏山径暮，一枝梅簇洞门春。溪头昨夜冰寒绿，风捲彤云发晓嗔。风吹万木醒栖鹊，月落西山啼断猿。云捲翠微深处寺，一声钟落碧岩前。碧云红树晚相间，落日乱鸦天欲昏。人去采芝不知返，草庐空自掩柴门。两脚初收起暮烟，芒鞋竹杖翠云边。东风解发阳春意，放出落花啼鸟天。月冷风清三径竹，猿啼鹤唳一窗云。开门放入前山翠，试把星儿柏子焚。千山猿叫月如昼，万籁风号天正秋。雾湿苍苔烟漠漠，白云飞梦过瀛洲。岩下烟深人不来，白云寂寂掩苍苔。松花落地鸟声寂，一枕清风送梦回。道人心与物俱化，对景无思诗自成。诗句自然明造化，诗成造化寂无声。
武昌怀古十咏 其一 南楼
作者：白玉蟾
朝代：宋

凭暖朱栏醉已酥，楼前眼缬望中疏。汉阳草树看来短，淮岸渔家淡欲无。薄暮鸦翻千点墨，晴空雁草数行书。多情庾亮吟魂远，风泛芦花秋满湖。
武昌怀古十咏 其七 江汉亭
作者：白玉蟾
朝代：宋

西风黄叶满秋城，水鸟飞无沙碛腥。淮浪白如头似白，沔山青与眼俱青。何人得见莲花女，此地空馀江汉亭。一自郑生双佩断，幽情渺在蓼花汀。
武昌怀古十咏 其九 西塞
作者：白玉蟾
朝代：宋

落尽桃花水满湖，西山西塞长新蒲。斜风细雨今如许，青笠绿蓑谁又无。圣主龙飞邦有道，醉仙睡到日高梧。何时尧舜无巢许，我也人乎粘壁枯。
武昌怀古十咏 其二 黄鹤楼
作者：白玉蟾
朝代：宋
体裁：七言律诗

白云黄鹤迹成遗，何独当年丁令威。洞里不知朝市改，人间再到子孙非。笛声吹断秋江黯，月影飞来夜漏稀。大醉倚楼呼费袆，蓬莱山下几斜晖。
武昌怀古十咏 其二 黄鹤楼
作者：白玉蟾
朝代：宋

白云黄鹤迹成遗，何独当年丁令威。洞里不知朝市改，人间再到子孙非。笛声吹断秋江黯，月影飞来夜漏稀。大醉倚楼呼费？，蓬莱山下几斜晖。
武昌怀古十咏 其八 鹦鹉洲
作者：白玉蟾
朝代：宋

无人为叫祢平原，表祖粗人岂识文。鹤在鸡群怀月露，豹将虎变欠风云。凤凰池上才方酒，鹦鹉洲边已自坟。道大不容才见忌，渔阳挝断不堪闻。
武昌怀古十咏 其六 奇章台
作者：白玉蟾
朝代：宋

登台日费万缗钱，宾从如云剑履骈。食鼎歌钟移楚地，貂金佩玉整唐天。缅怀？钺熊旂里，尚有冰辞雹语传。偃月堂中人用事，牛家僧孺得称贤。
武昌怀古十咏 其六 奇章台
作者：白玉蟾
朝代：宋
体裁：七言律诗

登台日费万缗钱，宾从如云剑履骈。食鼎歌钟移楚地，貂金佩玉整唐天。缅怀�钺熊旂里，尚有冰辞雹语传。偃月堂中人用事，牛家僧孺得称贤。
武昌怀古十咏 其十 南浦
作者：白玉蟾
朝代：宋

越禽胡马易空疏，水远天长梦亦迂。南北故人鸿去外，古今陈迹雨晴初。云连碧草别愁黯，风眇绿波征骑孤。三径凄凉一杯酒，夜深重读寄来书。
武昌怀古十咏·南楼
作者：白玉蟾
朝代：宋

凭暖朱栏醉已酥，楼前眼缬望中疎。
汉阳草树看来短，淮岸渔家淡欲无。
薄暮鸦翻千点墨，晴空鴈草数行书。
多情庾亮吟魂远，风泛芦花秋满湖。
武昌怀古十咏·南楼
作者：白玉蟾
朝代：宋

凭暖朱栏醉已酥，楼前眼缬望中疏。汉阳草树看来短，淮岸渔家淡欲无。薄暮鸦翻千点墨，晴空雁草数行书。多情庾亮吟魂远，风泛芦花秋满湖。白云黄鹤迹成遗，何独当年丁令威。洞里不知朝市改，人间再到子孙非。笛声吹断秋江黯，月影飞来夜漏稀。大醉倚楼呼费？，蓬莱山下几斜晖。不说江山笑老权，尽称造化戏曹瞒。飞乌绕树孤回首，断戟沉沙怒激湍。豪杰已随霜叶尽，兴亡尽付浪花翻。画堂莫唱坡仙赋，战骨草中吟夜寒。不将胆命付周郎，安得儿孙见太康。三国兴亡成梦事，一川烟草断人肠。黄旗紫盖伊巴蜀，翠殿朱楼自武昌。纵谓西山非王气，金陵能得几时王。孝之一字协天伦，信可通天感鬼神。霜满竹林安得笋，心倾泪雨自生春。祇闻郭巨曾埋子，岂得曾参亦杀人。凿隧及泉愚尔耳，斯人盍是舜之臣。登台日费万缗钱，宾从如云剑履骈。食鼎歌钟移楚地，貂金佩玉整唐天。缅怀？钺熊旂里，尚有冰辞雹语传。偃月堂中人用事，牛家僧孺得称贤。西风黄叶满秋城，水鸟飞无沙碛腥。淮浪白如头似白，沔山青与眼俱青。何人得见莲花女，此地空馀江汉亭。一自郑生双佩断，幽情渺在蓼花汀。无人为叫祢平原，表祖粗人岂识文。鹤在鸡群怀月露，豹将虎变欠风云。凤凰池上才方酒，鹦鹉洲边已自坟。道大不容才见忌，渔阳挝断不堪闻。落尽桃花水满湖，西山西塞长新蒲。斜风细雨今如许，青笠绿蓑谁又无。圣主龙飞邦有道，醉仙睡到日高梧。何时尧舜无巢许，我也人乎粘壁枯。越禽胡马易空疏，水远天长梦亦迂。南北故人鸿去外，古今陈迹雨晴初。云连碧草别愁黯，风眇绿波征骑孤。三径凄凉一杯酒，夜深重读寄来书。
武昌怀古十咏·南浦
作者：白玉蟾
朝代：宋

越禽胡马易空疎，水远天长梦亦迂。
南北故人鸿去外，古今陈迹雨晴初。
云连碧草别愁黯，风眇绿波征骑孤。
三径凄凉一杯酒，夜深重读寄来书。
武昌怀古十咏·吴王宫
作者：白玉蟾
朝代：宋
体裁：七言律诗

不将胆命付周郎，安得儿孙见太康。三国兴亡成梦事，一川烟草断人肠。黄旗紫盖伊巴蜀，翠殿朱楼自武昌。纵谓西山非王气，金陵能得几时王。
武昌怀古十咏·奇章台
作者：白玉蟾
朝代：宋

登台日费万缗钱，宾从如云剑履骈。
食鼎歌钟移楚地，貂金佩玉整唐天。
缅怀𣄛钺熊旗裏，尚有冰辞雹语传。
偃月堂中人用事，牛家僧孺得称贤。
武昌怀古十咏·江汉亭
作者：白玉蟾
朝代：宋

西风黄叶满秋城，水鸟飞无沙碛腥。
淮浪白如头似白，沔山青与眼俱青。
何人得见莲花女，此地空余江汉亭。
一自郑生双佩断，幽情渺在蓼花汀。
武昌怀古十咏·灵竹寺
作者：白玉蟾
朝代：宋
体裁：七言律诗

孝之一字协天伦，信可通天感鬼神。霜满竹林安得笋，心倾泪雨自生春。祇闻郭巨曾埋子，岂得曾参亦杀人。凿隧及泉愚尔耳，斯人盍是舜之臣。
武昌怀古十咏·西塞
作者：白玉蟾
朝代：宋

落尽桃花水满湖，西山西塞长新蒲。
斜风细雨今如许，青笠绿簑谁又无。
圣主龙飞邦有道，醉仙睡到日高梧。
何时尧舜无巢许，我也人乎粘壁枯。
武昌怀古十咏·赤壁
作者：白玉蟾
朝代：宋
体裁：诗

不说江山笑老权，尽称造化戏曹瞒。飞乌绕树孤回首，断戟沉沙怒激湍。豪杰已随霜叶尽，兴亡尽付浪花翻。画堂莫唱坡仙赋，战骨草中吟夜寒。
武昌怀古十咏·赤壁
作者：白玉蟾
朝代：宋

不说江山笑老权，尽称造化戏曹瞒。
飞乌遶树孤回首，断戟沉沙怒激湍。
豪杰已随霜叶尽，兴亡尽付浪花翻。
画堂莫唱坡仙赋，战骨草中吟夜寒。
武昌怀古十咏·鹦鹉洲
作者：白玉蟾
朝代：宋

无人为叫祢平原，表祖粗人岂识文。
鹤在鷄羣怀月露，豹将虎变欠风云。
凤凰池上纔方酒，鹦鹉洲边已自坟。
道大不容才见忌，渔阳挝断不堪闻。
武昌怀古十咏·黄鹤楼
作者：白玉蟾
朝代：宋

白云黄鹤迹成遗，何独当年丁令威。
洞裏不知朝市改，人间再到子孙非。
笛声吹断秋江黯，月影飞来夜漏稀。
大醉倚楼呼费𩃱，蓬莱山下几斜晖。
武昌怀古十咏·黄鹤楼
作者：白玉蟾
朝代：宋
体裁：诗

白云黄鹤迹成遗，何独当年丁令威。
洞里不知朝市改，人间再到子孙非。
笛声吹断秋江黯，月影飞来夜漏稀。
大醉倚楼呼费𩃱，蓬莱山下几斜晖。
武昌懷古十詠·南樓
作者：白玉蟾
朝代：宋

凭暖朱欄醉已酥，樓前眼纈望中疎。
漢陽草樹看來短，淮岸漁家淡欲無。
薄暮鴉翻千點墨，晴空鴈草數行書。
多情庾亮吟魂遠，風泛蘆花秋滿湖。
武昌懷古十詠·南浦
作者：白玉蟾
朝代：宋

越禽胡馬易空疎，水遠天長夢亦迂。
南北故人鴻去外，古今陳跡雨晴初。
雲連碧草別愁黯，風眇綠波征騎孤。
三徑凄凉一盃酒，夜深重讀寄來書。
武昌懷古十詠·吳王宮
作者：白玉蟾
朝代：宋

不將膽命付周郎，安得兒孫見太康。
三國興亡成夢事，一川煙草斷人腸。
黄旗紫蓋伊巴蜀，翠殿朱樓自武昌。
縱謂西山非王氣，金陵能得幾時王。
武昌懷古十詠·奇章臺
作者：白玉蟾
朝代：宋

登臺日費萬緡錢，賓從如雲劍履駢。
食鼎歌鍾移楚地，貂金珮玉整唐天。
緬懷𣄛鉞熊旂裏，尚有冰辭雹語傳。
偃月堂中人用事，牛家僧孺得稱賢。
武昌懷古十詠·江漢亭
作者：白玉蟾
朝代：宋

西風黄葉滿秋城，水鳥飛無沙磧腥。
淮浪白如頭似白，沔山青與眼俱青。
何人得見蓮花女，此地空餘江漢亭。
一自鄭生雙珮斷，幽情渺在蓼花汀。
武昌懷古十詠·西塞
作者：白玉蟾
朝代：宋

落盡桃花水滿湖，西山西塞長新蒲。
斜風細雨今如許，青笠綠簑誰又無。
聖主龍飛邦有道，醉仙睡到日高梧。
何時堯舜無巢許，我也人乎粘壁枯。
武昌懷古十詠·赤壁
作者：白玉蟾
朝代：宋

不說江山笑老權，盡稱造化戲曹瞞。
飛烏遶樹孤回首，斷戟沉沙怒激湍。
豪傑已隨霜葉盡，興亡儘付浪花翻。
畫堂莫唱坡仙賦，戰骨草中吟夜寒。
武昌懷古十詠·靈竹寺
作者：白玉蟾
朝代：宋

孝之一字協天倫，信可通天感鬼神。
霜滿竹林安得筍，心傾淚雨自生春。
祇聞郭巨曾埋子，豈得曾參亦殺人。
鑿隧及泉愚爾耳，斯人盍是舜之臣。
武昌懷古十詠·鸚鵡洲
作者：白玉蟾
朝代：宋

無人爲叫禰平原，表祖粗人豈識文。
鶴在鷄羣懷月露，豹將虎變欠風雲。
鳳凰池上纔方酒，鸚鵡洲邊已自墳。
道大不容才見忌，漁陽撾斷不堪聞。
武昌懷古十詠·黄鶴樓
作者：白玉蟾
朝代：宋

白雲黄鶴跡成遺，何獨當年丁令威。
洞裏不知朝市改，人間再到子孫非。
笛聲吹斷秋江黯，月影飛來夜漏稀。
大醉倚樓呼費𩃱，蓬萊山下幾斜暉。
歲晚書懷
作者：白玉蟾
朝代：宋

歲事忽婉娩，旅懷良爾悲。
風霧起無邊，雨雪凄霏霏。
豈無銷金帳，唱飲羊羔兒。
寄食他人門，屏息從所依。
鵰鶚翔九天，鷦鷯巢一枝。
煙霄有熟路，我當何時歸。
人間自富榮，信美非所宜。
朱顔日已改，華髮漸復稀。
觸目思遠人，勝賞懷昔時。
園林向衰謝，青山吞斜暉。
坐久露華重，吟殘雲意遲。
晴空清已曠，寒月滿我衣。
莫言一杯酒，容易相對持。
病鸐棲草亭，會須唳聲飛。
歸鴈亭
作者：白玉蟾
朝代：宋

嗟予尚未髮星星，今日杯茶歸鴈亭。
幾見霜翎巢白草，數行雲足篆青冥。
方將寄字來苕霅，莫便翻身過洞庭。
握手亭前話今古，仇池仙墨有餘清。
歸鴈亭
作者：白玉蟾
朝代：宋

坡仙曾此縷歸程，歸鴈因而扁此亭。
草勁風剛苕水綠，水枯雪老弁山青。
霜翎去去賓沙漠，雲足翩翩影洞庭。
渠亦偶來還自去，弋人何用慕冥冥。
残春
作者：白玉蟾
朝代：宋
体裁：七言绝句

昨日春光更水涯，水涯今日已春赊。春归只道无踪迹，尚有青苔一片花。
殘春
作者：白玉蟾
朝代：宋

昨日春光更水涯，水涯今日已春賒。
春歸只道無蹤跡，尚有青苔一片花。
水村吟雾
作者：白玉蟾
朝代：宋
体裁：七言绝句

淡处还浓绿处青，江风吹作雨毛腥。起从水面萦层嶂，恍似帘中见画屏。
水村吟霧
作者：白玉蟾
朝代：宋

淡處還濃綠處青，江風吹作雨毛腥。
起從水面縈層嶂，恍似簾中見畫屏。
水糰
作者：白玉蟾
朝代：宋
体裁：七言绝句

火宅煎熬不自由，就中涝漉几沉浮。翻身得入清凉国，也合甘心吃水休。
水糰
作者：白玉蟾
朝代：宋

火宅煎熬不自由，就中澇漉幾沉浮。
翻身得入清凉國，也合甘心喫水休。
水蛭
作者：白玉蟾
朝代：宋

屋宅才蜗大，身躯与蚓般。楚王吞不得，敕赐鹭鸶餐。
水蛭
作者：白玉蟾
朝代：宋

屋宅纔蜗大，身躯与蚓般。
楚王吞不得，敕赐鹭鸶餐。
水蛭
作者：白玉蟾
朝代：宋

屋宅纔蝸大，身軀與蚓般。
楚王吞不得，敕賜鷺鷥餐。
水调歌头
作者：白玉蟾
朝代：宋
体裁：词

天下云游客，气味偶相投。暂时相聚，忽然云散水空流。饱饫闽中风月，又爱浙间山水，杖屦且逍遥。太上包中下，只得个无忧。是和非，名与利，一时休。自家惺了，不成得恁地埋头。任是南州北郡，不问大张小李，过此便相留。且吃随缘饭，莫作俗人愁。
水调歌头
作者：白玉蟾
朝代：宋
体裁：词

要做神仙去，工夫譬似闲。一阳初动，玉炉起火炼还丹。捉住天魂地魄，不与龙腾虎跃，满鼎汞花乾。一任河车运，径路入泥丸。飞金精，采木液，过三关。金木间隔，如何上得玉京山。寻得曹溪路脉，便把华池神水，结就紫金圆。免得饥寒了，天上即人间。
水调歌头·其一
作者：白玉蟾
朝代：宋
体裁：词

土釜温温火，橐籥动春雷。三田升降，一条径路属灵台。自有真龙真虎，和合天然铅汞，赤子结真胎。水里捉明月，心地觉花开。一转功，三十日，九旬来。抽添气候，炼成白血换骷骸。四象五行聚会，只在一方凝结，方寸绝纤埃。人在泥丸上，归路入蓬莱。
水调歌头·其七
作者：白玉蟾
朝代：宋
体裁：词

草涨一湖绿，天㔶四山青。这千年里，几多兴废不容声。无分貂金佩玉，不梦歌钟食鼎，何处有车旌。便念旌阳剑，枉自染蛟腥。生诸葛，少马援，尚云萍。醉乡日月，飘然身世付刘伶。知道东门黄犬，不似西山白鹭，风月了平生。起来忽清啸，惊落夜潭星。
水调歌头·其九
作者：白玉蟾
朝代：宋
体裁：词

一个江湖客，万里水云身。鸟啼春去，烟光树色正黄昏。洞口寒泉漱石，岭外孤猿啸月，四顾寂无人。梦魂归碧落，泪眼看红尘。烟濛濛，风惨惨，暗销魂。南中诸友，而今何处问浮萍。青鸟不来松老，黄鹤何之石烂，叹世一伤神。回首南柯梦，静对北山云。
水调歌头·咏茶
作者：白玉蟾
朝代：宋
体裁：词

二月一番雨，昨夜一声雷。枪旗争展，建溪春色占先魁。采取枝头雀舌，带露和烟捣碎，鍊作紫金堆。碾破香无限，飞起绿尘埃。汲新泉，烹活火，试将来。放下兔毫瓯子，滋味舌头回。唤醒青州从事，战退睡魔百万，梦不到阳台。两腋清风起，我欲上蓬莱。
水调歌头·罗浮山会仙桥
作者：白玉蟾
朝代：宋
体裁：词

一辆踏云屐，几尺倚云筇。探奇览胜忽声，长啸起天风。睇望石楼烟外，惆怅云来海上，碧眼送千峰。叫住青精子，笑问稚川翁。是何年，曾此地，瘗金龙。水帘不捲，中藏灵物待飞冲。远契岩边黄老，玩弄室间奼女，九转著亲功。鸾鹤看飞举，龙虎谩勋庸。
永州花月楼
作者：白玉蟾
朝代：宋

春风夜飞招月檄，檄月司花月供职。月落千娇百媚丛，诸花为月妍为容。楼东月照楼西皎，楼西月向楼东笑。月与花戏天中流，花与月浴江中浮。月皆不管春风怒，花为月歌为月舞。舞者媚绿歌娇红，争怜妒宠惊春风。出有入无多变异，花竟不晓月之意。江花恼天天花愁，东楼月掩西楼羞。花亦自睡花自醉，月倦欲归归未至。却缘晓钟呼月回，月回花醒花不知。
永州花月楼
作者：白玉蟾
朝代：宋

春风夜飞招月檄，檄月司花月供职。
月落千娇百媚丛，诸花为月妍为容。
楼东月照楼西皎，楼西月向楼东笑。
月与花戏天中流，花与月浴江中浮。
月皆不管春风怒，花为月歌为月舞。
舞者媚绿歌娇红，争怜妬宠惊春风。
出有入无多变异，花竟不晓月之意。
江花恼天天花愁，东楼月掩西楼羞。
花亦自睡花自醉，月倦欲归归未至。
却缘晓钟呼月回，月回花醒花不知。
永州花月樓
作者：白玉蟾
朝代：宋

春風夜飛招月檄，檄月司花月供職。
月落千嬌百媚叢，諸花爲月妍爲容。
樓東月照樓西皎，樓西月向樓東笑。
月與花戲天中流，花與月浴江中浮。
月皆不管春風怒，花爲月歌爲月舞。
舞者媚綠歌嬌紅，爭憐妬寵驚春風。
出有入無多變異，花竟不曉月之意。
江花惱天天花愁，東樓月掩西樓羞。
花亦自睡花自醉，月倦欲歸歸未至。
却緣曉鍾呼月回，月回花醒花不知。
江上散縱
作者：白玉蟾
朝代：宋

欲曉江頭杖策徐，一峯西去衆峯趨。
不知林裏猶僧寺，少立忽聞敲木魚。
江上散纵
作者：白玉蟾
朝代：宋

欲晓江头杖策徐，一峯西去众峯趋。
不知林裏犹僧寺，少立忽闻敲木鱼。
江上散纵
作者：白玉蟾
朝代：宋

欲晓江头杖策徐，一峰西去众峰趋。不知林里犹僧寺，少立忽闻敲木鱼。
江亭夜坐
作者：白玉蟾
朝代：宋
体裁：七言绝句

月冷松寒露满襟，天容绀碧鹤声沉。夜深独把栏干拍，只有长江识此心。
江亭夜坐
作者：白玉蟾
朝代：宋

月冷松寒露滿襟，天容紺碧鶴聲沉。
夜深獨把欄干拍，只有長江識此心。
江口有怀
作者：白玉蟾
朝代：宋

霜将枫绿染为红，风把芦花缕作茸。云自幕天谁钉挂，月来佐酒与从容。丹枫偷落风无觉，白鹭微行鱼不知。两地南楼今夜月，一般清皎百般思。
江口有怀·其一
作者：白玉蟾
朝代：宋
体裁：七言绝句

霜将枫绿染为红，风把芦花缕作茸。云自幕天谁钉挂，月来佐酒与从容。
江口有怀·其二
作者：白玉蟾
朝代：宋
体裁：七言绝句

丹枫偷落风无觉，白鹭微行鱼不知。两地南楼今夜月，一般清皎百般思。
江口有懷·其一
作者：白玉蟾
朝代：宋

霜將楓綠染爲紅，風把蘆花縷作茸。
雲自幕天誰釘掛，月來佐酒與從容。
江口有懷·其二
作者：白玉蟾
朝代：宋

丹楓偷落風無覺，白鷺微行魚不知。
兩地南樓今夜月，一般清皎百般思。
江头
作者：白玉蟾
朝代：宋
体裁：五言绝句

江上初收雨，云头尚恋山。归帆巡古岸，晴草守沧湾。
江子有怀
作者：白玉蟾
朝代：宋

寒梦去易回，归心动复止。天涯一逆旅，身傍五穷鬼。渺渺三山云，浩浩九江水。幽窗风雨夜，此情竟谁委。人生一梦耳，梦中复作梦。一夜月许明，千里思与共。我且执诗筹，尔或卧酒瓮。梦回自搔首，此梦亦无用。
江子有怀
作者：白玉蟾
朝代：宋

寒梦去易回，归心动復止。
天涯一逆旅，身傍五穷鬼。
渺渺三山云，浩浩九江水。
幽窗风雨夜，此情竟谁委。
人生一梦耳，梦中復作梦。
一夜月许明，千里思与共。
我且执诗筹，尔或卧酒瓮。
梦回自搔首，此梦亦无用。
江子有怀·其一
作者：白玉蟾
朝代：宋

寒梦去易回，归心动复止。天涯一逆旅，身傍五穷鬼。渺渺三山云，浩浩九江水。幽窗风雨夜，此情竟谁委。
江子有怀·其二
作者：白玉蟾
朝代：宋

人生一梦耳，梦中复作梦。一夜月许明，千里思与共。我且执诗筹，尔或卧酒瓮。梦回自搔首，此梦亦无用。
江子有懷
作者：白玉蟾
朝代：宋

寒夢去易回，歸心動復止。
天涯一逆旅，身傍五窮鬼。
渺渺三山雲，浩浩九江水。
幽窗風雨夜，此情竟誰委。
人生一夢耳，夢中復作夢。
一夜月許明，千里思與共。
我且執詩籌，爾或卧酒甕。
夢回自搔首，此夢亦無用。
江楼夜话
作者：白玉蟾
朝代：宋
体裁：五言绝句

江雾秋楼白，灯花夜雨青。九天无一梦，此道付晨星。
江樓夜話
作者：白玉蟾
朝代：宋

江霧秋樓白，燈花夜雨青。
九天無一夢，此道付晨星。
江頭
作者：白玉蟾
朝代：宋

江上初收雨，雲頭尚戀山。
歸帆巡古岸，晴草守滄灣。
沁园春
作者：白玉蟾
朝代：宋
体裁：词

乍雨还晴，似寒而暖，春事已深。是妇鸠乳燕，说教鱼跃，豪蜂醉蝶，撩得莺吟。斗茗分香，脱禅衣夹，回首清明上巳临。芳菲处，在梨花金屋，杨柳璚林。如今。诗酒心襟。对好景良辰似有妊。念恨如芳草，知他多少，梦和飞絮，何处追寻。病酒时光，困人天气，早有秋秧吐嫩针。兰亭路，渐流觞曲水，修禊山阴。
沁园春 其五 寄鹤林
作者：白玉蟾
朝代：宋
体裁：词

三径就荒，松菊犹存，归去来兮。叹折腰为米，弃家因酒，往之不谏，来者堪追。形役奚悲，途迷未远，今是还知悟昨非。舟轻飏，问征夫前路，晨色熹微。欢迎童稚嘻嘻。羡出岫云闲鸟倦飞。有南窗寄傲，东皋舒啸，西畴春事，植杖耘耔。矫首遐观，壶觞自酌，寻壑临流聊赋诗。琴书外，且乐天知命，复用何疑。
沁园春 其十一 题湖头岭庵
作者：白玉蟾
朝代：宋
体裁：词

客里家山，记踏来时，水曲山崖。被滩声喧枕，鸡声破晓，匆匆惊觉，依旧天涯。抖擞征衣，寒欺晓袂，回首银河西未斜。尘埃债，叹有如此发，空为伊华。古来客况堪嗟。尽贫也输他贫在家。料驿舍傍边，月痕白处，暗香微度，应是梅花。拣折一枝，路逢南雁，和两字平安寄与他。教知道，有长亭短堠，五饭三茶。
沁园春·其一
作者：白玉蟾
朝代：宋
体裁：词

嫩雨如尘，娇云似织，未肯便晴。见海棠花下，飞来双燕，垂杨深处，啼断孤莺。绿砌苔香，红桥水暖，笑撚吟髭行复行。幽寻懒、就半窗残睡，一枕初醒。销凝。次第清明。渺南北东西草又青。念镜中勋业，韶光冉冉，尊前今古，银发星星。青鸟无凭，丹霄有约，独倚东风无限情。谁知有，这春山万点，杜宇千声。
沖虛侍宸王文卿像贊
作者：白玉蟾
朝代：宋

醉持鐵尺叫風雷，玉帝綸言召兩回。
到得人間無鬼蜮，依然長嘯入西臺。
泊头圆照堂
作者：白玉蟾
朝代：宋
体裁：五言律诗

脱白来求法，披缁去出家。此心如水月，结屋老烟霞。翠长真如竹，黄开般若花。寄言刘铁磨，自识赵州茶。
泊头场刘家壁
作者：白玉蟾
朝代：宋
体裁：七言绝句

春深空度可怜宵，江岸风沙好寂寥。人问孤舟多少恨，五更寒雨报芭蕉。
泊舟听雨
作者：白玉蟾
朝代：宋
体裁：五言绝句

人已就船眠，犬知何处吠。雨来闹秋江，全似茶铛沸。
泊舟浮石寺前有善士百余辈拜迎因联句于水滨民居之壁
作者：白玉蟾
朝代：宋

三百六旬周復始，二十四岩高且寒。
法乳试流锋上蜜，诗肠畧露管中班。
山山日脚黄金软，片片梅心白雪干。
遥指烟霄呼缟鹤，一声清啸水云闲。
泊舟浮石寺前有善士百餘輩拜迎因聯句于水濱民居之壁
作者：白玉蟾
朝代：宋

三百六旬周復始，二十四巖高且寒。
法乳試流鋒上蜜，詩腸畧露管中班。
山山日脚黄金軟，片片梅心白雪乾。
遥指煙霄呼縞鶴，一聲清嘯水雲閑。
泊舟浮石寺前有善士百馀辈拜迎因联句于水滨民居之壁
作者：白玉蟾
朝代：宋

三百六旬周复始，二十四岩高且寒。法乳试流锋上蜜，诗肠略露管中班。山山日脚黄金软，片片梅心白雪乾。遥指烟霄呼缟鹤，一声清啸水云闲。
泊舟聽雨
作者：白玉蟾
朝代：宋

人已就船眠，犬知何處吠。
雨來閙秋江，全似茶鐺沸。
泊舟順濟廟前
作者：白玉蟾
朝代：宋

梧葉落滿地，西風洗九天。
鶴聲明月夜，曾此繫吾船。
泊舟顺济庙前
作者：白玉蟾
朝代：宋

梧叶落满地，西风洗九天。鹤声明月夜，曾此系吾船。
泊舟顺济庙前
作者：白玉蟾
朝代：宋

梧叶落满地，西风洗九天。
鹤声明月夜，曾此繫吾船。
泊頭圓照堂
作者：白玉蟾
朝代：宋

脫白來求法，披緇去出家。
此心如水月，結屋老煙霞。
翠長真如竹，黄開般若花。
寄言劉鐵磨，自識趙州茶。
泊頭場劉家壁
作者：白玉蟾
朝代：宋

春深空度可憐宵，江岸風沙好寂寥。
人問孤舟多少恨，五更寒雨報芭蕉。
泛舟松江
作者：白玉蟾
朝代：宋

白酒黄封冽以妍，鱸魚買得一雙鮮。
舟行無浪無風夜，人在非晴非雨天。
醉熟不知天遠近，夢回但見月嬋娟。
垂虹亭下星如織，雲滿長洲草滿川。
泛舟松江
作者：白玉蟾
朝代：宋
体裁：七言律诗

白酒黄封冽以妍，鲈鱼买得一双鲜。舟行无浪无风夜，人在非晴非雨天。醉熟不知天远近，梦回但见月婵娟。垂虹亭下星如织，云满长洲草满川。
泛舟黄桥归庐山
作者：白玉蟾
朝代：宋

清风为我送归船，数粒青松起薄烟。帆影惊飞秋水雁，橹声搅断夕阳蝉。几人家在溪头岸，一片云生水底天。满眼良朋无好酒，此心已挂九江边。
泛舟黄桥归庐山
作者：白玉蟾
朝代：宋

清风为我送归船，数粒青松起薄烟。
帆影惊飞秋水鴈，橹声搅断夕阳蝉。
几人家在溪头岸，一片云生水底天。
满眼良朋无好酒，此心已挂九江边。
泛舟黄橋歸廬山
作者：白玉蟾
朝代：宋

清風爲我送歸船，數粒青松起薄煙。
帆影驚飛秋水鴈，櫓聲攪斷夕陽蟬。
幾人家在溪頭岸，一片雲生水底天。
滿眼良朋無好酒，此心已挂九江邊。
波罗密
作者：白玉蟾
朝代：宋
体裁：古风

南方有此波罗密，人所厌弃鬼神惜。大如瓶笙身拳挛，长如囊枕针历剌。天回故是来处遥，天南亦有能相识。君不见北人不梦象，南人何处梦骆驼。蜀犬吠月越吠雪，识与不识吾奈何。
波羅密
作者：白玉蟾
朝代：宋

南方有此波羅密，人所厭棄鬼神惜。
大如瓶笙身拳攣，長如囊枕針歷剌。
天回故是來處遥，天南亦有能相識。
君不見北人不夢象，南人何處夢駱駝。
蜀犬吠月越吠雪，識與不識吾奈何。
泰定庵
作者：白玉蟾
朝代：宋

太极函三性，千灯共一光。猿啼庐阜月，雁叫洞庭霜。夜半冰生水，风前麝出囊。吾师知个事，念念守中黄。
泰定庵
作者：白玉蟾
朝代：宋

太极函三性，千灯共一光。
猿啼庐阜月，鴈叫洞庭霜。
夜半冰生水，风前麝出囊。
吾师知箇事，念念守中黄。
泰定菴
作者：白玉蟾
朝代：宋

太極函三性，千燈共一光。
猿啼廬阜月，鴈叫洞庭霜。
夜半冰生水，風前麝出囊。
吾師知箇事，念念守中黄。
洞前亭
作者：白玉蟾
朝代：宋
体裁：七言绝句

洞前春水漾桃溪，洞后数声青鸟啼。二十四岩风雨夜，神仙过此话刀圭。
洞前亭
作者：白玉蟾
朝代：宋

洞前春水漾桃溪，洞後數聲青鳥啼。
二十四巖風雨夜，神仙過此話刀圭。
洞庭
作者：白玉蟾
朝代：宋

帆腹膨脝飽北風，一彈指頃萬山空。
天垂九馬層雲外，人在孤鴻過影中。
夙世曾遊銀世界，飛精復謁水精宮。
湖神波吏須相識，吾在神霄舊有功。
洞庭
作者：白玉蟾
朝代：宋

帆腹膨脝饱北风，一弹指顷万山空。天垂九马层云外，人在孤鸿过影中。夙世曾游银世界，飞精复谒水精宫。湖神波吏须相识，吾在神霄旧有功。
洞庭
作者：白玉蟾
朝代：宋

帆腹膨脝饱北风，一弹指顷万山空。
天垂九马层云外，人在孤鸿过影中。
夙世曾游银世界，飞精復谒水精宫。
湖神波吏须相识，吾在神霄旧有功。
洞庭庙
作者：白玉蟾
朝代：宋
体裁：七言绝句

樯乌啼罢纸灰飞，神去神来人不知。惟有金沙堆下水，东西南北任风吹。
洞庭廟
作者：白玉蟾
朝代：宋

檣烏啼罷紙灰飛，神去神來人不知。
惟有金沙堆下水，東西南北任風吹。
洞明軒
作者：白玉蟾
朝代：宋

夜坐幽堂聽玉泉，松號風吼不成眠。
蒲團裏面真消息，猿叫千山月正圓。
洞明轩
作者：白玉蟾
朝代：宋

夜坐幽堂听玉泉，松号风吼不成眠。
蒲团裏面真消息，猿叫千山月正圆。
洞明轩
作者：白玉蟾
朝代：宋

夜坐幽堂听玉泉，松号风吼不成眠。蒲团里面真消息，猿叫千山月正圆。
洞虚堂
作者：白玉蟾
朝代：宋

青牛人去几千年，此道分明在眼前。要识个中端的意，一堂风冷月婵娟。
洞虚堂
作者：白玉蟾
朝代：宋

青牛人去几千年，此道分明在眼前。
要识箇中端的意，一堂风冷月婵娟。
洞虛堂
作者：白玉蟾
朝代：宋

青牛人去幾千年，此道分明在眼前。
要識箇中端的意，一堂風冷月嬋娟。
流憩
作者：白玉蟾
朝代：宋
体裁：七言绝句

苍崖万仞倚空寒，一道飞泉泻半山。到此倚栏聊植杖，少时款款入松关。
流憩
作者：白玉蟾
朝代：宋

蒼崖萬仞倚空寒，一道飛泉瀉半山。
到此倚欄聊植杖，少時款款入松關。
浙江待潮
作者：白玉蟾
朝代：宋

秋空无尘雁可数，芦花蓼花满江渚。夕阳影里高掀蓬，落叶声中更鸣橹。六角扇起解热风，三杯酒为浇诗雨。船头拔剑叫飞廉，潮花捲雪鱼龙舞。
浙江待潮
作者：白玉蟾
朝代：宋

秋空无尘鴈可数，芦花蓼花满江渚。
夕阳影裏高掀蓬，落叶声中更鸣橹。
六角扇起解热风，三杯酒为浇诗雨。
船头拔剑叫飞廉，潮花捲雪鱼龙舞。
浙江待潮
作者：白玉蟾
朝代：宋

秋空無塵鴈可數，蘆花蓼花滿江渚。
夕陽影裏高掀蓬，落葉聲中更鳴櫓。
六角扇起解熱風，三杯酒爲澆詩雨。
船頭拔劍叫飛廉，潮花捲雪魚龍舞。
海丰道中
作者：白玉蟾
朝代：宋
体裁：五言律诗

海近疑无地，山长尽有天。蛇岗岚雾湿，鱼市水风膻。苔色陪岩草，榕阴冒浦莲。由来金翠盛，遮莫酌贪泉。
海豐道中
作者：白玉蟾
朝代：宋

海近疑無地，山長儘有天。
蛇崗嵐霧濕，魚市水風膻。
苔色陪巖草，榕陰冒浦蓮。
由來金翠盛，遮莫酌貪泉。
润夫饭僧景泰相款信宿告归
作者：白玉蟾
朝代：宋

梦中也学云峯路，未老来游蒲涧山。
无数老僧闲道士，笑人骑马出松关。
润夫饭僧景泰相款信宿告归
作者：白玉蟾
朝代：宋

梦中也学云峰路，未老来游蒲涧山。无数老僧闲道士，笑人骑马出松关。
淡庵倪清父
作者：白玉蟾
朝代：宋

地僻人閑春晝長，了然物我兩相忘。
薄披明月歸詩肆，細切清風入醉鄉。
蠟味溪山閑裏嚼，虀羹松竹靜中嘗。
把琴彈破世間事，凈几明窗一炷香。
淡庵倪清父
作者：白玉蟾
朝代：宋

地僻人闲春昼长，了然物我两相忘。
薄披明月归诗肆，细切清风入醉乡。
蜡味溪山闲裏嚼，虀羹松竹静中尝。
把琴弹破世间事，凈几明窗一炷香。
淡庵倪清父
作者：白玉蟾
朝代：宋

地僻人闲春昼长，了然物我两相忘。薄披明月归诗肆，细切清风入醉乡。蜡味溪山闲里嚼，齑羹松竹静中尝。把琴弹破世间事，净几明窗一炷香。
清勝軒夜話
作者：白玉蟾
朝代：宋

殘燈結花滿堂紅，酒興未已詩興濃。
寒雲蠹星鎖翠空，一林幽竹夜呼風。
逸士倚樓嘯玉龍，秋聲泣露落梧桐。
把酒論文開心胸，黑甜相催話未終。
香篆飛蛇穿簾櫳，鄰雞喚曉何處鍾。
摩挲醉眼欄干東，茶鐺無火召玉童。
三子芒鞋七尺筇，踏破前山綠幾重。
清听堂
作者：白玉蟾
朝代：宋
体裁：七言律诗

白龙过涧玉琮琤，涧外松声击戛鸣。烟锁檐牙春二月，月移帘额夜三更。琴弹白雪阳春调，曲转高山流水声。清听堂中杳无梦，我将乘兴跨长鲸。
清夜辞
作者：白玉蟾
朝代：宋

霜清兮露冷，暮天碧兮微云飞。北风兮吹我衣，梅花下兮明月来几时。月明兮星稀，烟漠漠兮风悲。空阶兮竹影，悄无人兮萤飞。微云兮淡月，万籁静兮猿啼。梅花兮无人言，夜气清兮露凄凄。风起兮霜下，池塘冰兮井水寒。望清都兮鹤未还，明月兮空山。清都兮绛阙，五云深兮冥冥。玉楼高兮珠殿寒，漠漠兮无声。橙黄兮橘绿，湛雾飞兮夜月寒。幽人兮夜坐，顾影兮自怜。南山兮北陇，相对兮碧崔嵬。青松兮白石，暮烟兮猿哀。餐松兮饮水，望绛阙兮思归。白云兮黄鹤，胡不来兮何时。凭虚兮御气，乘风兮驾浮。朝罢兮归来，天边兮月钩。百年兮一炊黍，万幻兮一浮沤。吾不知兮此身，骑鲸兮醉游。
清夜辞·其一
作者：白玉蟾
朝代：宋
体裁：古风

霜清兮露冷，暮天碧兮微云飞。北风兮吹我衣，梅花下兮明月来几时。
清夜辞·其七
作者：白玉蟾
朝代：宋
体裁：古风

南山兮北陇，相对兮碧崔嵬。青松兮白石，暮烟兮猿哀。
清夜辞·其三
作者：白玉蟾
朝代：宋
体裁：古风

微云兮淡月，万籁静兮猿啼。梅花兮无人言，夜气清兮露凄凄。
清夜辞·其九
作者：白玉蟾
朝代：宋

凭虚兮御气，乘风兮驾浮。
朝罢兮归来，天边兮月鈎。
清夜辞·其九
作者：白玉蟾
朝代：宋

凭虚兮御气，乘风兮驾浮。朝罢兮归来，天边兮月钩。
清夜辞·其二
作者：白玉蟾
朝代：宋
体裁：古风

月明兮星稀，烟漠漠兮风悲。空阶兮竹影，悄无人兮萤飞。
清夜辞·其五
作者：白玉蟾
朝代：宋
体裁：古风

清都兮绛阙，五云深兮冥冥。玉楼高兮珠殿寒，漠漠兮无声。
清夜辞·其八
作者：白玉蟾
朝代：宋
体裁：古风

餐松兮饮水，望绛阙兮思归。白云兮黄鹤，胡不来兮何时。
清夜辞·其六
作者：白玉蟾
朝代：宋
体裁：古风

橙黄兮橘绿，湛雾飞兮夜月寒。幽人兮夜坐，顾影兮自怜。
清夜辞·其十
作者：白玉蟾
朝代：宋
体裁：古风

百年兮一炊黍，万幻兮一浮沤。吾不知兮此身，骑鲸兮醉游。
清夜辞·其四
作者：白玉蟾
朝代：宋
体裁：古风

风起兮霜下，池塘冰兮井水寒。望清都兮鹤未还，明月兮空山。
清夜辭·其一
作者：白玉蟾
朝代：宋

霜清兮露冷，暮天碧兮微雲飛。
北風兮吹我衣，梅花下兮明月來幾時。
清夜辭·其七
作者：白玉蟾
朝代：宋

南山兮北隴，相對兮碧崔嵬。
青松兮白石，暮煙兮猿哀。
清夜辭·其九
作者：白玉蟾
朝代：宋

凭虛兮御氣，乘風兮駕浮。
朝罷兮歸來，天邊兮月鈎。
清夜辭·其二
作者：白玉蟾
朝代：宋

月明兮星稀，煙漠漠兮風悲。
空階兮竹影，悄無人兮螢飛。
清夜辭·其五
作者：白玉蟾
朝代：宋

清都兮絳闕，五雲深兮冥冥。
玉樓高兮珠殿寒，漠漠兮無聲。
清夜辭·其八
作者：白玉蟾
朝代：宋

餐松兮飲水，望絳闕兮思歸。
白雲兮黄鶴，胡不來兮何時。
清夜辭·其六
作者：白玉蟾
朝代：宋

橙黄兮橘綠，湛霧飛兮夜月寒。
幽人兮夜坐，顧影兮自憐。
清夜辭·其四
作者：白玉蟾
朝代：宋

風起兮霜下，池塘冰兮井水寒。
望清都兮鶴未還，明月兮空山。
清明
作者：白玉蟾
朝代：宋

新除小垒燕方谋，又拜晴蜂万户侯。
占破清明三五日，实封芍药一千头。
花间作梦碧蝴蝶，柳外谈禅黄栗留。
物物是题吟不尽，却烦酒作钓诗鈎。
清明
作者：白玉蟾
朝代：宋

新除小垒燕方谋，又拜晴蜂万户侯。占破清明三五日，实封芍药一千头。花间作梦碧蝴蝶，柳外谈禅黄栗留。物物是题吟不尽，却烦酒作钓诗钩。
清明
作者：白玉蟾
朝代：宋

新除小壘燕方謀，又拜晴蜂萬戶侯。
占破清明三五日，實封芍藥一千頭。
花間作夢碧蝴蝶，柳外談禪黄栗留。
物物是題吟不盡，却煩酒作釣詩鈎。
清聽堂
作者：白玉蟾
朝代：宋

白龍過澗玉琮琤，澗外松聲擊戛鳴。
煙鎖簷牙春二月，月移簾額夜三更。
琴彈白雪陽春調，曲轉高山流水聲。
清聽堂中杳無夢，我將乘興跨長鯨。
清胜轩夜话
作者：白玉蟾
朝代：宋
体裁：古风

残灯结花满堂红，酒兴未已诗兴浓。寒云蠹星锁翠空，一林幽竹夜呼风。逸士倚楼啸玉龙，秋声泣露落梧桐。把酒论文开心胸，黑甜相催话未终。香篆飞蛇穿帘栊，邻鸡唤晓何处钟。摩挲醉眼栏干东，茶铛无火召玉童。三子芒鞋七尺筇，踏破前山绿几重。
清貧軒
作者：白玉蟾
朝代：宋

一味逍遥不管天，日高丈五尚閑眠。
溪魚村酒別般味，野蔌山餚不用錢。
甕牖蓽門關小逕，乾柴白米煮清泉。
有時拄杖青松畔，便是人間快活仙。
清贫轩
作者：白玉蟾
朝代：宋

一味逍遥不管天，日高丈五尚闲眠。溪鱼村酒别般味，野蔌山肴不用钱。瓮牖荜门关小径，乾柴白米煮清泉。有时拄杖青松畔，便是人间快活仙。
清贫轩
作者：白玉蟾
朝代：宋

一味逍遥不管天，日高丈五尚闲眠。
溪鱼村酒别般味，野蔌山餚不用钱。
瓮牖荜门关小径，干柴白米煮清泉。
有时拄杖青松畔，便是人间快活仙。
清静经
作者：白玉蟾
朝代：宋
体裁：七言绝句

大地山河一卷经，拈来题目甚分明。山花野草皆谈说，蠢动含灵侧耳听。
清靜經
作者：白玉蟾
朝代：宋

大地山河一卷經，拈來題目甚分明。
山花野草皆談說，蠢動含靈側耳聽。
渔舍
作者：白玉蟾
朝代：宋
体裁：七言绝句

江上蓼花红似血，江头沙碛明如雪。前山后山寂无人，一犬夜吠松梢月。
温学士再访山中
作者：白玉蟾
朝代：宋

炎帝辞朱节，清晨立素秋。
借绯皆木叶，脱白满林丘。
流水高山兴，疎风冷雨愁。
诗人应自乐，歌笑海东州。
温学士再访山中
作者：白玉蟾
朝代：宋

炎帝辞朱节，清晨立素秋。借绯皆木叶，脱白满林丘。流水高山兴，疏风冷雨愁。诗人应自乐，歌笑海东州。
游山
作者：白玉蟾
朝代：宋

庐山山下倒芳樽，八九人家烟水村。千尺云崖春上藓，几重月树夜啼猿。人骑黄鹤去不返，草没丹炉今尚存。携子高歌醉归去，一溪寒碧绕山根。
游山
作者：白玉蟾
朝代：宋

庐山山下倒芳樽，八九人家烟水村。
千尺云崖春上藓，几重月树夜啼猿。
人骑黄鹤去不返，草没丹炉今尚存。
携子高歌醉归去，一溪寒碧遶山根。
游山
作者：白玉蟾
朝代：宋

廬山山下倒芳樽，八九人家煙水村。
千尺雲崖春上蘚，幾重月樹夜啼猿。
人騎黄鶴去不返，草沒丹爐今尚存。
携子高歌醉歸去，一溪寒碧遶山根。
游杨梓岩
作者：白玉蟾
朝代：宋

天半秋风鸣万松，芫花半落夕阳红。寮烟暗锁仙坛古，野意深藏丹灶空。人采紫芝何处觅，我来白昼不相逢。一声箫管笑扬袂，秋色满怀诗兴浓。
游杨梓岩
作者：白玉蟾
朝代：宋

天半秋风鸣万松，芫花半落夕阳红。
寮烟暗锁仙坛古，野意深藏丹竈空。
人采紫芝何处觅，我来白昼不相逢。
一声箫管笑扬袂，秋色满怀诗兴浓。
游楊梓巖
作者：白玉蟾
朝代：宋

天半秋風鳴萬松，芫花半落夕陽紅。
寮煙暗鎖仙壇古，野意深藏丹竈空。
人採紫芝何處覓，我來白晝不相逢。
一聲簫管笑揚袂，秋色滿懷詩興濃。
游简寂观
作者：白玉蟾
朝代：宋

手把武夷竹，江山满吾目。
落花称意红，芳草无心绿。
双涧泻翠璚，羣山断苍玉。
青林隠成帷，碧洞深如屋。
烟锁花间猿，雨惊岩下鹿。
药炉埋白云，丹井浸枯木。
虎岫耸锦屏，龙湫喷银粟。
晋人陆修静，于此曾卜筑。
饥则饵嫩松，寒则披老槲。
惠远同种莲，渊明共采菊。
当年学阿弥，飞神到天竺。
旧有晒药台，荆棘蔽幽谷。
旧有朝元石，雾霭笼飞瀑。
园桃晓猿攀，庭柏夜鹤宿。
何人建琳宫，先生留宝躅。
铁板时敲茶，铜钟晓唤粥。
冠褐霭锵锵，车马来仆仆。
巨壑有鱼飞，寒池足鸦浴。
天高星斗寒，更深鬼神哭。
到此风骨清，直欲骑黄鹄。
游简寂观
作者：白玉蟾
朝代：宋

手把武夷竹，江山满吾目。落花称意红，芳草无心绿。双涧泻翠璚，群山断苍玉。青林隐成帷，碧洞深如屋。烟锁花间猿，雨惊岩下鹿。药炉埋白云，丹井浸枯木。虎岫耸锦屏，龙湫喷银粟。晋人陆修静，于此曾卜筑。饥则饵嫩松，寒则披老槲。惠远同种莲，渊明共采菊。当年学阿弥，飞神到天竺。旧有晒药台，荆棘蔽幽谷。旧有朝元石，雾霭笼飞瀑。园桃晓猿攀，庭柏夜鹤宿。何人建琳宫，先生留宝躅。铁板时敲茶，铜钟晓唤粥。冠褐霭锵锵，车马来仆仆。巨壑有鱼飞，寒池足鸦浴。天高星斗寒，更深鬼神哭。到此风骨清，直欲骑黄鹄。
游簡寂觀
作者：白玉蟾
朝代：宋

手把武夷竹，江山滿吾目。
落花稱意紅，芳草無心綠。
雙澗瀉翠璚，羣山斷蒼玉。
青林隠成帷，碧洞深如屋。
煙鎖花間猿，雨驚巖下鹿。
藥爐埋白雲，丹井浸枯木。
虎岫聳錦屏，龍湫噴銀粟。
晉人陸修靜，於此曾卜築。
饑則餌嫩松，寒則披老槲。
惠遠同種蓮，淵明共採菊。
當年學阿彌，飛神到天竺。
舊有曬藥臺，荆棘蔽幽谷。
舊有朝元石，霧靄籠飛瀑。
園桃曉猿攀，庭柏夜鶴宿。
何人建琳宮，先生留寶躅。
鐵板時敲茶，銅鐘曉喚粥。
冠褐靄鏘鏘，車馬來僕僕。
巨壑有魚飛，寒池足鴉浴。
天高星斗寒，更深鬼神哭。
到此風骨清，直欲騎黄鵠。
湖上偶成
作者：白玉蟾
朝代：宋

葭蒲满荡起晴烟，总属霜鸥雪鹭天。一片紫菱开十字，中间放过采莲船。湖天清旷万缘虚，暂借僧房作宰予。梦觉风凉归去晚，满空飞翠扑篮舆。
湖上偶成·其一
作者：白玉蟾
朝代：宋
体裁：七言绝句

葭蒲满荡起晴烟，总属霜鸥雪鹭天。一片紫菱开十字，中间放过采莲船。
湖上偶成·其一
作者：白玉蟾
朝代：宋

葭蒲滿蕩起晴烟，總屬霜鷗雪鷺天。
一片紫菱開十字，中間放過采蓮船。
湖上偶成·其二
作者：白玉蟾
朝代：宋
体裁：七言绝句

湖天清旷万缘虚，暂借僧房作宰予。梦觉风凉归去晚，满空飞翠扑篮舆。
湖上偶成·其二
作者：白玉蟾
朝代：宋

湖天清曠萬緣虛，暫借僧房作宰予。
夢覺風凉歸去晚，滿空飛翠撲籃輿。
湘江遇雨
作者：白玉蟾
朝代：宋

騷人載酒泛瀟湘，預約寒鷗立岸旁。
雨點斲蓬休作梗，浪聲與枕始相忘。
湘江遇雨
作者：白玉蟾
朝代：宋
体裁：七言绝句

骚人载酒泛潇湘，预约寒鸥立岸旁。雨点斲蓬休作梗，浪声与枕始相忘。
溫學士再訪山中
作者：白玉蟾
朝代：宋

炎帝辭朱節，清晨立素秋。
借緋皆木葉，脫白滿林丘。
流水高山興，疎風冷雨愁。
詩人應自樂，歌笑海東州。
满庭芳·其一
作者：白玉蟾
朝代：宋
体裁：词

鼎用乾坤，药须乌兔，恁时方炼金丹。水中虎吼，火里赤龙蟠。况是兑铅震汞，自元谷、上至泥丸。些儿事，坎离复姤，返老作童颜。五行，全四象，不调停火候，间断如闲。六天罡所指，玉出昆山。不动纤毫云雨，顷刻处、直透三关。黄庭内，一阳来复，丹就片时间。
满庭芳·其二
作者：白玉蟾
朝代：宋
体裁：词

两种汞铅，黄婆感合，如如真虎真龙。周年造化，蹙在片时中。炉里温温种子，玄珠象、气透三宫。金木处，炼成赤水，白血自流通。无中。胎已兆，见龟蛇乌兔，恍惚相逢。但坎离既济，复姤交融。了得真空命脉，天地里、万物春风。阴阳外，天然夫妇，一点便成功。
满江红 其七 咏武夷
作者：白玉蟾
朝代：宋
体裁：词

忆昔秦时，中秋日、武夷九曲。烟寂寂、斜阳数尺，寒鸦枯木。三十六峰凝晓翠，一溪流水生秋绿。正满林、桂子散天香，飞金粟。神仙客，金丹熟。玉诏下，云生足。岩头新换骨，尚黏红肉。夜半月华明似昼，玉皇降辇铺殽餗。笑曾孙、回首幔亭前，空松竹。
满江红 其八 咏白莲
作者：白玉蟾
朝代：宋
体裁：词

昨夜嫦娥，游洞府、醉归天阙。缘底事、玉簪堕地，水神不说。持向水晶宫里去，晓来捧出将饶舌。被薰风、吹作满天香，谁分别。芳而润，清且洁。白似玉，寒于雪。想玉皇后苑，应无此物。只得赋诗空赏叹，教人不敢轻攀折。笑李粗、梅瘦不如他，真奇绝。
漁舍
作者：白玉蟾
朝代：宋

江上蓼花紅似血，江頭沙磧明如雪。
前山後山寂無人，一犬夜吠松梢月。
演教堂
作者：白玉蟾
朝代：宋

洞霄大涤扈神京，玉佩金珰会百灵。天柱一尖凌碧落，云关九锁叠苍屏。前峰后峰烟漠漠，东洞西洞风泠泠。见说坡仙诗墨在，约君同坐翠蛟亭。
演教堂
作者：白玉蟾
朝代：宋

洞霄大涤扈神京，玉佩金珰会百灵。
天柱一尖凌碧落，云关九锁迭苍屏。
前峯后峯烟漠漠，东洞西洞风泠泠。
见说坡仙诗墨在，约君同坐翠蛟亭。
演教堂
作者：白玉蟾
朝代：宋

洞霄大滌扈神京，玉珮金璫會百靈。
天柱一尖凌碧落，雲關九鎖疊蒼屏。
前峯後峯煙漠漠，東洞西洞風泠泠。
見說坡仙詩墨在，約君同坐翠蛟亭。
潘紫岩与余赋雪约不得用色数并实字及比喻
作者：白玉蟾
朝代：宋

不似寻常冻，俄而散漫飞。羞明犹欲落，等伴未全晞。承得圆还碎，看来是复非。积深仍密密，舞急转霏霏。弗是筛成细，何如拾取归。今焉皆璀璨，昨者只浽？。扫去依元有，呵来忽渐微。乱飘寒转甚，相映远生辉。莫踏凹中满，遥知凸处肥。严凝吟不厌，凛冽饮无威。赏玩真堪乐，丰穰不用祈。婵娟虽可待，融散恐几希。
潘紫岩与余赋雪约不得用色数并实字及比喻
作者：白玉蟾
朝代：宋
体裁：五言排律

不似寻常冻，俄而散漫飞。羞明犹欲落，等伴未全晞。承得圆还碎，看来是复非。积深仍密密，舞急转霏霏。弗是筛成细，何如拾取归。今焉皆璀璨，昨者只浽�。扫去依元有，呵来忽渐微。乱飘寒转甚，相映远生辉。莫踏凹中满，遥知凸处肥。严凝吟不厌，凛冽饮无威。赏玩真堪乐，丰穰不用祈。婵娟虽可待，融散恐几希。
潘紫岩与余赋雪约不得用色数并实字及比喻
作者：白玉蟾
朝代：宋

不似寻常冻，俄而散漫飞。
羞明犹欲落，等伴未全晞。
承得圆还碎，看来是復非。
积深仍密密，舞急转霏霏。
弗是筛成细，何如拾取归。
今焉皆璀璨，昨者只浽𧇠。
扫去依元有，呵来忽渐微。
乱飘寒转甚，相映远生辉。
莫踏凹中满，遥知凸处肥。
严凝吟不厌，凛冽饮无威。
赏翫真堪乐，丰穰不用祈。
婵娟虽可待，融散恐几希。
潘紫巖與余賦雪約不得用色數并實字及比喻
作者：白玉蟾
朝代：宋

不似尋常凍，俄而散漫飛。
羞明猶欲落，等伴未全晞。
承得圓還碎，看來是復非。
積深仍密密，舞急轉霏霏。
弗是篩成細，何如拾取歸。
今焉皆璀璨，昨者只浽𧇠。
掃去依元有，呵來忽漸微。
亂飄寒轉甚，相映遠生輝。
莫踏凹中滿，遥知凸處肥。
嚴凝吟不厭，凜冽飲無威。
賞翫真堪樂，豐穰不用祈。
嬋娟雖可待，融散恐幾希。
潘龙游喜神赞
作者：白玉蟾
朝代：宋
体裁：赞

龙章凤姿，既非嵇叔夜。燕颔虎颈，又非班定远。机鸣籁动，听其自然。虚心何物，何增何损。花满一壶春色好，半班顿露与人看。
潤夫飯僧景泰相款信宿告歸
作者：白玉蟾
朝代：宋

夢中也學雲峯路，未老來游蒲澗山。
無數老僧閑道士，笑人騎馬出松關。
潮阳谒灵山大颠禅师
作者：白玉蟾
朝代：宋

天地神祇不可诬，小人君子费分疎。
我无其事初何恤，自揆于心或未如。
岂是大颠留乃服，只闻刺史造吾庐。
谁能脱略形骸外，孟简尚书谩寄书。
潮阳谒灵山大颠禅师
作者：白玉蟾
朝代：宋

天地神祇不可诬，小人君子费分疏。我无其事初何恤，自揆于心或未如。岂是大颠留乃服，只闻刺史造吾庐。谁能脱略形骸外，孟简尚书谩寄书。
潮陽謁靈山大顛禪師
作者：白玉蟾
朝代：宋

天地神祇不可誣，小人君子費分疎。
我無其事初何卹，自揆於心或未如。
豈是大顛留乃服，只聞刺史造吾廬。
誰能脫略形骸外，孟簡尚書謾寄書。
澹庵
作者：白玉蟾
朝代：宋
体裁：七言律诗

平生只要乐清虚，占断人间静处居。古壁空悬三尺剑，幽窗闲却一床书。远山喜色日初染，枯木凉声风自梳。细嚼清闲滋味别，云霞收拾作粮储。
澹菴
作者：白玉蟾
朝代：宋

平生只要樂清虛，占斷人間靜處居。
古壁空懸三尺劍，幽窗閑却一床書。
遠山喜色日初染，枯木凉聲風自梳。
細嚼清閑滋味別，雲霞收拾作糧儲。
灯花联句
作者：白玉蟾
朝代：宋

青灯知有喜，花发满堂红。
宝餠攒金蚁，琼钗缀玉虫。
根非滋夜雨，蘂不绽春风。
照破干坤事，能攘日月功。
燄凝中夜露，烬落五更钟。
蟾桂光无比，冰花巧不同。
无香开瑞瓣，有燄似珍丛。
鹊噪欢娱定，蛛丝信息通。
今宵真有感，好事喜相逢。
不假金乌照，应非玉斧工。
草虫空乱树，野燐谩枮蓬。
蛾至浑疑蝶，蛟飞不是蜂。
酒亲思杜老，诗咏忆韩公。
不昧本来者，孤光曜太空。
灯花联句
作者：白玉蟾
朝代：宋

青灯知有喜，花发满堂红。宝饼攒金蚁，琼钗缀玉虫。根非滋夜雨，蕊不绽春风。照破乾坤事，能攘日月功。燄凝中夜露，烬落五更钟。蟾桂光无比，冰花巧不同。无香开瑞瓣，有燄似珍丛。鹊噪欢娱定，蛛丝信息通。今宵真有感，好事喜相逢。不假金乌照，应非玉斧工。草虫空乱树，野燐谩枮蓬。蛾至浑疑蝶，蛟飞不是蜂。酒亲思杜老，诗咏忆韩公。不昧本来者，孤光曜太空。
炙灯
作者：白玉蟾
朝代：宋

观裏多时道士憎，只知贪酒百无能。
黄昏钟了无人迹，借得邻房一盏灯。
炙灯
作者：白玉蟾
朝代：宋

观里多时道士憎，只知贪酒百无能。黄昏钟了无人迹，借得邻房一盏灯。
炙燈
作者：白玉蟾
朝代：宋

觀裏多時道士憎，只知貪酒百無能。
黄昏鍾了無人跡，借得鄰房一盞燈。
烟中梅花
作者：白玉蟾
朝代：宋

烟裏梅花别是清，略无风动亦寒馨。
如焚古鼎龙涎餠，坐对幽窗水墨屏。
烟中梅花
作者：白玉蟾
朝代：宋

烟里梅花别是清，略无风动亦寒馨。如焚古鼎龙涎饼，坐对幽窗水墨屏。
煙中梅花
作者：白玉蟾
朝代：宋

煙裏梅花別是清，略無風動亦寒馨。
如焚古鼎龍涎餠，坐對幽窗水墨屏。
燈花聯句
作者：白玉蟾
朝代：宋

青燈知有喜，花發滿堂紅。
寶餠攢金蟻，瓊釵綴玉蟲。
根非滋夜雨，蘂不綻春風。
照破乾坤事，能攘日月功。
燄凝中夜露，燼落五更鍾。
蟾桂光無比，冰花巧不同。
無香開瑞瓣，有燄似珍叢。
鵲噪歡娛定，蛛絲信息通。
今宵真有感，好事喜相逢。
不假金烏照，應非玉斧工。
草蟲空亂樹，野燐謾枮蓬。
蛾至渾疑蝶，蛟飛不是蜂。
酒親思杜老，詩詠憶韓公。
不昧本來者，孤光曜太空。
燕
作者：白玉蟾
朝代：宋
体裁：七言律诗

新巢故园两依依，似与春花秋叶期。雨过池塘得泥迹，日高台榭卷帘迟。秋千节后初相见，祓禊人归有所思。双侣多情拟凭仗，小笺封就碧云诗。
燕
作者：白玉蟾
朝代：宋

新巢故園兩依依，似與春花秋葉期。
雨過池塘得泥跡，日高臺榭卷簾遲。
秋千節後初相見，祓禊人歸有所思。
雙侶多情擬憑仗，小箋封就碧雲詩。
燕岩游罢与岩主话别
作者：白玉蟾
朝代：宋
体裁：七言律诗

西风吹作此岩游，满目松筠翠欲流。玉燕不飞明月夜，石钟一振晓霜秋。惜乎分水便南北，忽尔回头欲去留。且去人间办丹料，却来山顶结茆休。
燕岩行
作者：白玉蟾
朝代：宋

有客来从天竺峯，渡溪恰趁一篙风。
秋风着力送行李，吹入燕岩松竹裏。
松竹凄凄天作秋，空来空去空中浮。
高岩万丈耸空碧，仙翁骑鹤去无迹。
丹炉不火草芊芊，数间岩屋掩寒烟。
下有龙潭绿无底，瀑布悬崖千尺水。
夜来月影满空山，石钟一响生秋寒。
玉燕何年岩下舞，飞时化作满天雨。
尽言此岩多仙灵，白鹤点破一山青。
烟雾罩山石常润，莓苔满地翠无尽。
我欲诛茅此炼丹，夺取人间千岁闲。
有箇高人陆岩主，抱琴对我弹中吕。
劝我他年归去来，此岩莫被烟云埋。
燕岩行
作者：白玉蟾
朝代：宋

有客来从天竺峰，渡溪恰趁一篙风。秋风著力送行李，吹入燕岩松竹里。松竹凄凄天作秋，空来空去空中浮。高岩万丈耸空碧，仙翁骑鹤去无迹。丹炉不火草芊芊，数间岩屋掩寒烟。下有龙潭绿无底，瀑布悬崖千尺水。夜来月影满空山，石钟一响生秋寒。玉燕何年岩下舞，飞时化作满天雨。尽言此岩多仙灵，白鹤点破一山青。烟雾罩山石常润，莓苔满地翠无尽。我欲诛茅此炼丹，夺取人间千岁闲。有个高人陆岩主，抱琴对我弹中吕。劝我他年归去来，此岩莫被烟云埋。
燕巖行
作者：白玉蟾
朝代：宋

有客來從天竺峯，渡溪恰趁一篙風。
秋風著力送行李，吹入燕巖松竹裏。
松竹淒淒天作秋，空來空去空中浮。
高巖萬丈聳空碧，仙翁騎鶴去無迹。
丹爐不火草芊芊，數間巖屋掩寒煙。
下有龍潭綠無底，瀑布懸崖千尺水。
夜來月影滿空山，石鍾一響生秋寒。
玉燕何年巖下舞，飛時化作滿天雨。
盡言此巖多仙靈，白鶴點破一山青。
煙霧罩山石常潤，莓苔滿地翠無盡。
我欲誅茅此煉丹，奪取人間千歲閑。
有箇高人陸巖主，抱琴對我彈中呂。
勸我他年歸去來，此巖莫被煙雲埋。
燕巖遊罷與巖主話別
作者：白玉蟾
朝代：宋

西風吹作此巖遊，滿目松筠翠欲流。
玉燕不飛明月夜，石鍾一振曉霜秋。
惜乎分水便南北，忽爾回頭欲去留。
且去人間辦丹料，却來山頂結茆休。
爲李縣尉壽
作者：白玉蟾
朝代：宋

浪萍風絮客他鄉，喜者青春鬢未霜。
到處煙霞成莫逆，如今山水已相忘。
子還真箇爲仙尉，我定終身作懶王。
何似著鞭鉛汞事，笑騎雲外鶴翱翔。
爲禪悟剪髮偈
作者：白玉蟾
朝代：宋

一毛頭上一如來，一一如來鼻孔開。
把得這般刀在手，剪教斷了喚教回。
牛渡問舟
作者：白玉蟾
朝代：宋

歲晚行人苦欲分，山昏水暮鳥尋羣。
舟行棹進空回首，一望蒼梧但白雲。
牛渡问舟
作者：白玉蟾
朝代：宋

岁晚行人苦欲分，山昏水暮鸟寻羣。
舟行棹进空回首，一望苍梧但白云。
牛渡问舟
作者：白玉蟾
朝代：宋

岁晚行人苦欲分，山昏水暮鸟寻群。舟行棹进空回首，一望苍梧但白云。
牧童
作者：白玉蟾
朝代：宋
体裁：五言绝句

杨柳阴初合，村童睡正迷。一牛贪草嫩，吃过断桥西。
牧童
作者：白玉蟾
朝代：宋

楊柳陰初合，村童睡正迷。
一牛貪草嫩，喫過斷橋西。
狗子佛性頌
作者：白玉蟾
朝代：宋

雨過西風寒，蒼苔封戰骨。
可憐老將軍，飲馬長城窟。
狗子佛性颂
作者：白玉蟾
朝代：宋
体裁：偈颂

雨过西风寒，苍苔封战骨。可怜老将军，饮马长城窟。
独步
作者：白玉蟾
朝代：宋
体裁：五言绝句

月澹黄茅路，烟明红叶村。有怀如阮籍，更赠一声猿。
獨步
作者：白玉蟾
朝代：宋

月澹黄茅路，煙明紅葉村。
有懷如阮籍，更贈一聲猿。
玉壶睡起
作者：白玉蟾
朝代：宋
体裁：七言律诗

白云深处学陈抟，一枕清风天地宽。月色似催人起早，泉声不放客眠安。甫能蝴蝶登天去，又被杜鹃惊梦残。开眼半窗红日烂，直疑道士夜烧丹。
玉壶轩
作者：白玉蟾
朝代：宋
体裁：七言律诗

玉壶四榻静无尘，琴上无徽笔有神。诗债已还休骨瘦，酒冤今醒但眉颦。清风吹鹤梧桐晓，明月啼猿杨柳春。见说玉楼新架就，紫皇有诏日来频。
玉壺睡起
作者：白玉蟾
朝代：宋

白雲深處學陳摶，一枕清風天地寬。
月色似催人起早，泉聲不放客眠安。
甫能蝴蝶登天去，又被杜鵑驚夢殘。
開眼半窗紅日爛，直疑道士夜燒丹。
玉壺軒
作者：白玉蟾
朝代：宋

玉壺四榻靜無塵，琴上無徽筆有神。
詩債已還休骨瘦，酒冤今醒但眉顰。
清風吹鶴梧桐曉，明月啼猿楊柳春。
見說玉樓新架就，紫皇有詔日來頻。
玉涧桥
作者：白玉蟾
朝代：宋
体裁：古风

长虹饮玉涧，飞下苍松湾。高僧一指呼，蜿蜒依青山。涧底绿水寒，倒影卧波间。行人此驻锡，直透赵州关。
玉澗橋
作者：白玉蟾
朝代：宋

長虹飲玉澗，飛下蒼松灣。
高僧一指呼，蜿蜒依青山。
澗底綠水寒，倒影卧波間。
行人此駐錫，直透趙州關。
玉真瑞世頌
作者：白玉蟾
朝代：宋

西華王母，紫虛元君。
咀嚼九日，偃仰三雲。
毛竹秦娥，簫臺周女。
夜騎天風，曉詣帝所。
琪花開盛，鳳鳥歌雍。
霞旌舞翠，煙幢麗空。
金莖露飛，玉樹月淡。
蒼苔丹墀，紅藥宋檻。
北斗后德，陽春母儀。
飈乘鶴驅，霓裳羽衣。
懿淑靖都，恭柔慧閑。
金玉淵海，瓊瑶丘山。
聖學光明，寶翰芳美。
四海歌謠，關雎麟趾。
仙儀沖粹，道性熙怡。
福祿來爲，葛藟螽斯。
金鼎凝霜，玉爐煅月。
芝田黄芽，桂館白雪。
青鳥不至，翠蓬忘歸。
玉真瑞世，吾教光輝。
詳延方士，酬酢道要。
營魄守雌，玄牝觀妙。
廣寒兔老，衡嶽松青。
至尊萬壽，永保坤寧。
玉真瑞世颂
作者：白玉蟾
朝代：宋

西华王母，紫虚元君。
咀嚼九日，偃仰三云。
毛竹秦娥，箫台周女。
夜骑天风，晓诣帝所。
琪花开盛，凤鸟歌雍。
霞旌舞翠，烟幢丽空。
金茎露飞，玉树月淡。
苍苔丹墀，红药宋槛。
北斗后德，阳春母仪。
飈乘鹤驱，霓裳羽衣。
懿淑靖都，恭柔慧闲。
金玉渊海，琼瑶丘山。
圣学光明，宝翰芳美。
四海歌谣，关雎麟趾。
仙仪冲粹，道性熙怡。
福禄来为，葛藟螽斯。
金鼎凝霜，玉炉煅月。
芝田黄芽，桂馆白雪。
青鸟不至，翠蓬忘归。
玉真瑞世，吾教光辉。
详延方士，酬酢道要。
营魄守雌，玄牝观妙。
广寒兔老，衡岳松青。
至尊万寿，永保坤宁。
玉真瑞世颂
作者：白玉蟾
朝代：宋

西华王母，紫虚元君。咀嚼九日，偃仰三云。毛竹秦娥，箫台周女。夜骑天风，晓诣帝所。琪花开盛，凤鸟歌雍。霞旌舞翠，烟幢丽空。金茎露飞，玉树月淡。苍苔丹墀，红药宋槛。北斗后德，阳春母仪。飙乘鹤驱，霓裳羽衣。懿淑靖都，恭柔慧闲。金玉渊海，琼瑶丘山。圣学光明，宝翰芳美。四海歌谣，关雎麟趾。仙仪冲粹，道性熙怡。福禄来为，葛藟螽斯。金鼎凝霜，玉炉煅月。芝田黄芽，桂馆白雪。青鸟不至，翠蓬忘归。玉真瑞世，吾教光辉。详延方士，酬酢道要。营魄守雌，玄牝观妙。广寒兔老，衡岳松青。至尊万寿，永保坤宁。
玉艳亭即事
作者：白玉蟾
朝代：宋

正月梅花尽，一溪春雨香。燕方寻故垒，蜂已葺华房。夙酒萦怀处，芳亭拄颊间。一莺黄翠柳，双鹭白青山。黄鸟新声变，青山霁色妍。预为寒食地，晴放海棠天。犬见行人吠，牛寻熟路回。烟光迷碧嶂，花片点苍苔。风雨平安日，山林富贵天。笋芽青露爪，蕨蕻紫伸拳。
玉艳亭即事·其二
作者：白玉蟾
朝代：宋

夙酒萦怀处，芳亭拄颊间。一莺黄翠柳，双鹭白青山。
玉艷亭即事·其一
作者：白玉蟾
朝代：宋
体裁：五言绝句

正月梅花尽，一溪春雨香。燕方寻故垒，蜂已葺华房。
玉艷亭即事·其一
作者：白玉蟾
朝代：宋

正月梅花盡，一溪春雨香。
燕方尋故壘，蜂已葺華房。
玉艷亭即事·其三
作者：白玉蟾
朝代：宋

黄鳥新聲變，青山霽色妍。
預爲寒食地，晴放海棠天。
玉艷亭即事·其三
作者：白玉蟾
朝代：宋
体裁：五言绝句

黄鸟新声变，青山霁色妍。预为寒食地，晴放海棠天。
玉艷亭即事·其二
作者：白玉蟾
朝代：宋

夙酒縈懷處，芳亭拄頰間。
一鶑黄翠柳，雙鷺白青山。
玉艷亭即事·其二
作者：白玉蟾
朝代：宋

夙酒萦怀处，芳亭拄颊间。
一鶑黄翠柳，双鹭白青山。
玉艷亭即事·其五
作者：白玉蟾
朝代：宋

風雨平安日，山林富貴天。
笋芽青露爪，蕨蕻紫伸拳。
玉艷亭即事·其五
作者：白玉蟾
朝代：宋
体裁：五言绝句

风雨平安日，山林富贵天。笋芽青露爪，蕨蕻紫伸拳。
玉艷亭即事·其四
作者：白玉蟾
朝代：宋

犬見行人吠，牛尋熟路回。
烟光迷碧嶂，花片點蒼苔。
玉艷亭即事·其四
作者：白玉蟾
朝代：宋
体裁：五言绝句

犬见行人吠，牛寻熟路回。烟光迷碧嶂，花片点苍苔。
王仙君讖
作者：白玉蟾
朝代：宋

持蠡一酌白龜泉，滋味有若醍醐然。
白龜上合玄武精，碧溜甃玉寒涓涓。
何人汲水灌皂木，樹必開花趁春綠。
前人遺讖人不知，皂木本應奎婁宿。
金水木火結成丹，復用真土築爲壇。
阿誰會此造化機，千日藥成登雲端。
王仙君谶
作者：白玉蟾
朝代：宋

持蠡一酌白龟泉，滋味有若醍醐然。白龟上合玄武精，碧溜甃玉寒涓涓。何人汲水灌皂木，树必开花趁春绿。前人遗谶人不知，皂木本应奎娄宿。金水木火结成丹，复用真土筑为坛。阿谁会此造化机，千日药成登云端。
王仙君谶
作者：白玉蟾
朝代：宋

持蠡一酌白龟泉，滋味有若醍醐然。
白龟上合玄武精，碧溜甃玉寒涓涓。
何人汲水灌皂木，树必开花趁春绿。
前人遗谶人不知，皂木本应奎娄宿。
金水木火结成丹，復用真土筑为坛。
阿谁会此造化机，千日药成登云端。
琴
作者：白玉蟾
朝代：宋

云水一生无别好，琴心三迭有谁知。
今宵松殿相期会，弹到西山月落时。
琴
作者：白玉蟾
朝代：宋
体裁：七言绝句

夜静无云月似银，清宵鹤唳一伤神。子期玉骨寒于雪，世上知音能几人。
琴
作者：白玉蟾
朝代：宋

夜靜無雲月似銀，清宵鶴唳一傷神。
子期玉骨寒於雪，世上知音能幾人。
琴
作者：白玉蟾
朝代：宋

雲水一生無別好，琴心三疊有誰知。
今宵松殿相期會，彈到西山月落時。
琴歌
作者：白玉蟾
朝代：宋

月华飞下海棠枝，楼头春风鼓角悲。玉杯吸乾漏声转，金剑舞罢花影移。蕊珠仙子笑移烛，唤起苍潭老龙哭。一片高山流水心，三奏霓裳羽衣曲。初如古涧寒泉鸣，转入哀猿凄切声。吟猱撚抹无尽意，似语如愁不可听。神霄宫中归未得，天上此夕知何夕。琼楼冷落琪花空，更作胡笳十八拍。君琴妙甚素所悭，知我知音为我弹。瑶簪琅佩不易得，渺渺清飙吹广寒。人间如梦只如此，三万六千一弹指。蓬莱清浅欲桑田，君亦辍琴我隐几。为君歌此几操琴，琴不在曲而在心。半颦如苦万绿缕，一笑不博千黄金。我琴无徽亦无轸，瓠巴之外馀可哂。指下方尔春露晞，弦中陡觉和风紧。琴意高远而飘飘，一奏令人万虑消。凄凉孤月照梧桐，断续夜雨鸣芭蕉。我琴是谓造化柄，时乎一弹混沌听。见君曾是蕊珠人，欲君琴与造化并。昔在神霄莫见君，蕊珠殿上如曾闻。天上人间已如隔，极目霭霭春空云。
琴歌
作者：白玉蟾
朝代：宋

月华飞下海棠枝，楼头春风鼓角悲。
玉杯吸乾漏声转，金剑舞罢花影移。
蘂珠仙子笑移烛，唤起苍潭老龙哭。
一片高山流水心，三奏霓裳羽衣曲。
初如古涧寒泉鸣，转入哀猿凄切声。
吟猱撚抹无尽意，似语如愁不可听。
神霄宫中归未得，天上此夕知何夕。
琼楼冷落琪花空，更作胡笳十八拍。
君琴妙甚素所悭，知我知音为我弹。
瑶簪琅佩不易得，渺渺清飚吹广寒。
人间如梦只如此，三万六千一弹指。
蓬莱清浅欲桑田，君亦辍琴我隐几。
为君歌此几操琴，琴不在曲而在心。
半颦如苦万绿缕，一笑不博千黄金。
我琴无徽亦无轸，瓠巴之外余可哂。
指下方尔春露晞，弦中陡觉和风紧。
琴意高远而飘飘，一奏令人万虑消。
凄凉孤月照梧桐，断续夜雨鸣芭蕉。
我琴是谓造化柄，时乎一弹混沌听。
见君曾是蘂珠人，欲君琴与造化并。
昔在神霄莫见君，蘂珠殿上如曾闻。
天上人间已如隔，极目霭霭春空云。
琴歌
作者：白玉蟾
朝代：宋

月华飞下海棠枝，楼头春风鼓角悲。
玉杯吸干漏声转，金剑舞罢花影移。
蘂珠仙子笑移烛，唤起苍潭老龙哭。
一片高山流水心，三奏霓裳羽衣曲。
初如古涧寒泉鸣，转入哀猿凄切声。
吟猱捻抹无尽意，似语如愁不可听。
神霄宫中归未得，天上此夕知何夕。
琼楼冷落琪花空，更作胡笳十八拍。
君琴妙甚素所悭，知我知音为我弹。
瑶簪琅佩不易得，渺渺清飈吹广寒。
人间如梦只如此，三万六千一弹指。
蓬莱清浅欲桑田，君亦辍琴我隠几。
为君歌此几操琴，琴不在曲而在心。
半颦如苦万绿缕，一笑不博千黄金。
我琴无徽亦无轸，瓠巴之外余可哂。
指下方尔春露晞，絃中陡觉和风紧。
琴意高远而飘飘，一奏令人万虑消。
凄凉孤月照梧桐，断续夜雨鸣芭蕉。
我琴是谓造化柄，时乎一弹混沌听。
见君曾是蘂珠人，欲君琴与造化并。
昔在神霄莫见君，蘂珠殿上如曾闻。
天上人间已如隔，极目霭霭春空云。
琴歌
作者：白玉蟾
朝代：宋

月華飛下海棠枝，樓頭春風鼓角悲。
玉杯吸乾漏聲轉，金劍舞罷花影移。
蘂珠仙子笑移燭，喚起蒼潭老龍哭。
一片高山流水心，三奏霓裳羽衣曲。
初如古澗寒泉鳴，轉入哀猿凄切聲。
吟猱撚抹無盡意，似語如愁不可聽。
神霄宮中歸未得，天上此夕知何夕。
瓊樓冷落琪花空，更作胡笳十八拍。
君琴妙甚素所慳，知我知音爲我彈。
瑶簪琅珮不易得，渺渺清飈吹廣寒。
人間如夢只如此，三萬六千一彈指。
蓬萊清淺欲桑田，君亦輟琴我隠幾。
爲君歌此幾操琴，琴不在曲而在心。
半顰如苦萬綠縷，一笑不博千黄金。
我琴無徽亦無軫，瓠巴之外餘可哂。
指下方爾春露晞，絃中陡覺和風緊。
琴意高遠而飄飄，一奏令人萬慮消。
淒涼孤月照梧桐，斷續夜雨鳴芭蕉。
我琴是謂造化柄，時乎一彈混沌聽。
見君曾是蘂珠人，欲君琴與造化並。
昔在神霄莫見君，蘂珠殿上如曾聞。
天上人間已如隔，極目靄靄春空雲。
琵琶行
作者：白玉蟾
朝代：宋

長江浩浩送千古，江流不斷魚龍舞。
蘆花荻花愁暮雲，天風吹我客湓浦。
移舟回首思故人，凄然一登琵琶亭。
琵琶亭上秦天遠，琵琶亭下楚江橫。
嗚呼我祖唐少傅，兜率天中已歸去。
客來倚棹問漁翁，香山居士今何處。
冰魂雪魄挽不回，濤山浪屋空崔嵬。
檣烏驚起水鷗睡，遶船明月夜徘徊。
謫官江左秋風慘，江上黄昏月黯黯。
那堪送客聞琵琶，况對怨女不傷感。
洛陽城外蝦撁陵，下有甲妓何娉婷。
花落色衰婚舶客，獨守孤舟伴月明。
手撫琵琶意嗚唈，挑攏撚抹緩復急。
大絃哀哀小絃悲，孤舟嫠婦豈不泣。
霓裳纔歇六么鳴，四絃盡作裂帛聲。
碧落黄泉兩凄苦，幽愁暗恨不堪聽。
凜如猿咽梧桐晚，款若鶑啼春晝暖。
鵾絃轉處如胡笳，宮調彈時若羌管。
江州司馬一斷腸，燈前老淚如雨滂。
老婦低眉嬌滴滴，琵琶掩面羅衣香。
初彈如珠後如縷，一聲兩聲落花雨。
訴盡平生雲雨心，盡是春花秋月語。
羅衣揾淚向人啼，妾是秦樓浪子妻。
流落煙塵歸未得，青樓昔在洛陽西。
今嫁商人豈妾意，一曲蕭騷夜無寐。
秋風吹破居士心，琵琶聲聲墮珠淚。
居士左遷鬰小邦，鼎鼐志願猶未降。
聞其曲聲見其語，萬斛愁腸如秋江。
江花江草廬山下，春江花朝秋月夜。
江風颼颼江水寒，不見長安十年話。
當時風月亦有情，爲伊翻作琵琶行。
居士悲樂似此婦，此婦激發居士情。
居士還朝此婦死，琵琶古聲今已矣。
邦人江上建此亭，古往今來亭下水。
柿葉翻紅楓葉黄，荒煙壓蓬月墮檣。
星霜磨老香山句，香山骨冷今如霜。
亭空江闊情何極，一思古人一歎息。
兩岸黄蘆今畫樓，山水窟中安樂國。
江國凄凉人自愁，香山一去三百秋。
長江不管愁人恨，淚與江波還共流。
九江風月嗟無主，孤月依然幾今古。
江頭愁絕到三更，琵琶不作亦凄苦。
我來適是九世孫，思賢懷古獨銷魂。
悲風如舞琵琶調，哀鳥如歌琵琶絃。
古人去去不復返，孤亭寂寂寒江遠。
琵琶無聲萬艇橫，留得廬山遮醉眼。
琵琶行
作者：白玉蟾
朝代：宋

长江浩浩送千古，江流不断鱼龙舞。芦花荻花愁暮云，天风吹我客湓浦。移舟回首思故人，凄然一登琵琶亭。琵琶亭上秦天远，琵琶亭下楚江横。呜呼我祖唐少傅，兜率天中已归去。客来倚棹问渔翁，香山居士今何处。冰魂雪魄挽不回，涛山浪屋空崔嵬。樯乌惊起水鸥睡，绕船明月夜徘徊。谪官江左秋风惨，江上黄昏月黯黯。那堪送客闻琵琶，况对怨女不伤感。洛阳城外虾牵陵，下有甲妓何娉婷。花落色衰婚舶客，独守孤舟伴月明。手抚琵琶意呜唈，挑拢撚抹缓复急。大弦哀哀小弦悲，孤舟嫠妇岂不泣。霓裳才歇六么鸣，四弦尽作裂帛声。碧落黄泉两凄苦，幽愁暗恨不堪听。凛如猿咽梧桐晚，款若莺啼春昼暖。鹍弦转处如胡笳，宫调弹时若羌管。江州司马一断肠，灯前老泪如雨滂。老妇低眉娇滴滴，琵琶掩面罗衣香。初弹如珠后如缕，一声两声落花雨。诉尽平生云雨心，尽是春花秋月语。罗衣揾泪向人啼，妾是秦楼浪子妻。流落烟尘归未得，青楼昔在洛阳西。今嫁商人岂妾意，一曲萧骚夜无寐。秋风吹破居士心，琵琶声声堕珠泪。居士左迁郁小邦，鼎鼐志愿犹未降。闻其曲声见其语，万斛愁肠如秋江。江花江草庐山下，春江花朝秋月夜。江风飕飕江水寒，不见长安十年话。当时风月亦有情，为伊翻作琵琶行。居士悲乐似此妇，此妇激发居士情。居士还朝此妇死，琵琶古声今已矣。邦人江上建此亭，古往今来亭下水。柿叶翻红枫叶黄，荒烟压蓬月堕樯。星霜磨老香山句，香山骨冷今如霜。亭空江阔情何极，一思古人一叹息。两岸黄芦今画楼，山水窟中安乐国。江国凄凉人自愁，香山一去三百秋。长江不管愁人恨，泪与江波还共流。九江风月嗟无主，孤月依然几今古。江头愁绝到三更，琵琶不作亦凄苦。我来适是九世孙，思贤怀古独销魂。悲风如舞琵琶调，哀鸟如歌琵琶弦。古人去去不复返，孤亭寂寂寒江远。琵琶无声万艇横，留得庐山遮醉眼。
琵琶行
作者：白玉蟾
朝代：宋

长江浩浩送千古，江流不断鱼龙舞。
芦花荻花愁暮云，天风吹我客湓浦。
移舟回首思故人，凄然一登琵琶亭。
琵琶亭上秦天远，琵琶亭下楚江横。
呜呼我祖唐少傅，兜率天中已归去。
客来倚棹问渔翁，香山居士今何处。
冰魂雪魄挽不回，涛山浪屋空崔嵬。
樯乌惊起水鸥睡，遶船明月夜徘徊。
谪官江左秋风惨，江上黄昏月黯黯。
那堪送客闻琵琶，况对怨女不伤感。
洛阳城外虾撁陵，下有甲妓何娉婷。
花落色衰婚舶客，独守孤舟伴月明。
手抚琵琶意呜唈，挑拢捻抹缓復急。
大絃哀哀小絃悲，孤舟嫠妇岂不泣。
霓裳纔歇六么鸣，四絃尽作裂帛声。
碧落黄泉两凄苦，幽愁暗恨不堪听。
凛如猿咽梧桐晚，款若鶑啼春昼暖。
鵾絃转处如胡笳，宫调弹时若羌管。
江州司马一断肠，灯前老泪如雨滂。
老妇低眉娇滴滴，琵琶掩面罗衣香。
初弹如珠后如缕，一声两声落花雨。
诉尽平生云雨心，尽是春花秋月语。
罗衣揾泪向人啼，妾是秦楼浪子妻。
流落烟尘归未得，青楼昔在洛阳西。
今嫁商人岂妾意，一曲萧骚夜无寐。
秋风吹破居士心，琵琶声声堕珠泪。
居士左迁鬰小邦，鼎鼐志愿犹未降。
闻其曲声见其语，万斛愁肠如秋江。
江花江草庐山下，春江花朝秋月夜。
江风飕飕江水寒，不见长安十年话。
当时风月亦有情，为伊翻作琵琶行。
居士悲乐似此妇，此妇激发居士情。
居士还朝此妇死，琵琶古声今已矣。
邦人江上建此亭，古往今来亭下水。
柿叶翻红枫叶黄，荒烟压蓬月堕樯。
星霜磨老香山句，香山骨冷今如霜。
亭空江阔情何极，一思古人一叹息。
两岸黄芦今画楼，山水窟中安乐国。
江国凄凉人自愁，香山一去三百秋。
长江不管愁人恨，泪与江波还共流。
九江风月嗟无主，孤月依然几今古。
江头愁绝到三更，琵琶不作亦凄苦。
我来适是九世孙，思贤怀古独销魂。
悲风如舞琵琶调，哀鸟如歌琵琶絃。
古人去去不復返，孤亭寂寂寒江远。
琵琶无声万艇横，留得庐山遮醉眼。
琼姬曲
作者：白玉蟾
朝代：宋
体裁：古风

深深芙蓉城，凤笛声何长。绰约六铢衣，云中弄明铛。琼姿夜月暖，玉唾春风香。去去劳怅想，峡猿啸高唐。
瑞香·其二
作者：白玉蟾
朝代：宋

瑞香蓓蕾破寒晴，稚子呼爲紫素馨。
萬斛幽香量不盡，霜風吹送暮天青。
瑶台散天花词
作者：白玉蟾
朝代：宋

夜半泠然御八风，下观四海气濛濛。举头忽已三更上，上有琼楼十二重。诸天綵女一双双，十二楼前并捧香。太乙真人乘白鹤，云中端简候虚皇。翠幢绛节忽纷纷，空里笙箫节奏闻。碧玉宫中花似雪，蕊珠殿下鹤如云。
瑶台散天花词·其一
作者：白玉蟾
朝代：宋

夜半泠然御八风，下观四海气濛濛。举头忽已三更上，上有琼楼十二重。
瑶台散天花词·其一
作者：白玉蟾
朝代：宋

夜半泠然御八风，下观四海气蒙蒙。
举头忽已三更上，上有琼楼十二重。
瑶台散天花词·其三
作者：白玉蟾
朝代：宋

翠幢绛节忽纷纷，空裏笙箫节奏闻。
碧玉宫中花似雪，蘂珠殿下鹤如云。
瑶台散天花词·其三
作者：白玉蟾
朝代：宋

翠幢绛节忽纷纷，空里笙箫节奏闻。碧玉宫中花似雪，蕊珠殿下鹤如云。
瑶台散天花词·其二
作者：白玉蟾
朝代：宋
体裁：七言绝句

诸天綵女一双双，十二楼前并捧香。太乙真人乘白鹤，云中端简候虚皇。
瑶臺散天花詞·其一
作者：白玉蟾
朝代：宋

夜半泠然御八風，下觀四海氣濛濛。
舉頭忽已三更上，上有瓊樓十二重。
瑶臺散天花詞·其三
作者：白玉蟾
朝代：宋

翠幢絳節忽紛紛，空裏笙簫節奏聞。
碧玉宮中花似雪，蘂珠殿下鶴如雲。
瑶臺散天花詞·其二
作者：白玉蟾
朝代：宋

諸天綵女一雙雙，十二樓前並捧香。
太乙真人乘白鶴，雲中端簡候虛皇。
瓊姬曲
作者：白玉蟾
朝代：宋

深深芙蓉城，鳳笛聲何長。
綽約六銖衣，雲中弄明鐺。
瓊姿夜月暖，玉唾春風香。
去去勞悵想，峽猿嘯高唐。
田舍
作者：白玉蟾
朝代：宋

清閑實天所惜，富貴於我何如。
野馬書空咄咄，醯雞擊缶烏烏。
田舍
作者：白玉蟾
朝代：宋

清闲实天所惜，富贵于我何如。
野马书空咄咄，酰鸡击缶乌乌。
田舍
作者：白玉蟾
朝代：宋

清闲实天所惜，富贵于我何如。野马书空咄咄，醯鸡击缶乌乌。
画中众仙歌
作者：白玉蟾
朝代：宋

不兴饮尽孙权酒，正欲画屏笔脱手。
一点凝墨状生蝇，剔之不飞心始惊。
献之兴来拈起笔，笔如解飞自鈎掣。
戏染松烟作牸牛，脱似偃角眠沙丘。
萧贲深得鹤三昧，胸中不与造化碍。
一幅素绢如片天，雪翎欲起凌苍烟。
僧繇醉后齁齁睡，睡起濡墨作石块。
擘山裂岩而拏云，或如伏虎如露拳。
恺之画兰藏玉笥，开而视之已飞去。
安得翠叶成寒丛，四景常使飘春风。
闻道南齐宇文焕，精笔妙墨扫芦鴈。
低颈吸水昂颈飞，髣象荷枯沙瘦时。
唐有处士吴道元，丹青之余多画猿。
状出抱子落寒泉，又如弯弓遶树奔。
季成画虎常作怒，鬼神不敢正眼觑。
但见纸上生狰狞，开口解啸风悲鸣。
叶公好龙故学画，不觉心孔开一罅。
纸上笔画方似龙，风鬐浪鬣来争雄。
韩干画马得滋味，霜蹄巧作追风势。
可怜张口嘶无声，只惜风棱瘦骨成。
江头细草为谁绿，只有风烟相管束。
阮瞻收拾草精神，笔端与草私为春。
画鱼古有康灵叔，掷头摆尾万鳞足。
红鲿紫鲤成队行，跃碎琉璃跳上冰。
仁老胸中有雪月，画出梅花更清绝。
鲁直嗅之嫌无香，幻出江南烟水乡。
张臻虚心而学竹，风雨潇潇生锦轴。
风枝雨干欲化龙，不堪裁杖扶葛洪。
钱觐画松扫烟雨，松梢鹤立飞不去。
凌风傲雪冷几时，翠色不改常清奇。
王维笔下多山水，千山万水一弹指。
万顷玻瓈碧欲流，千层翡翠波上浮。
有时画出几枯木，一片落霞间飞鹜。
有时画出古涧泉，浪花滚滚人不闻。
有时花落鸟啼处，正是千林俵秋雨。
有时日暮鸦鸣时，烟际钟声催月迟。
有时移却潇湘岸，移入洞庭彭蠡畔。
有时掇过天台山，相对鴈荡烟雨寒。
古人去后无人学，学者往往得皮殻。
鬼神却易狗马难，匠世未能窥一班。
见君丹青与水墨，笔下剜出心中画。
一发纔精百发精，留取后世不死名。
画中众仙歌
作者：白玉蟾
朝代：宋

不兴饮尽孙权酒，正欲画屏笔脱手。一点凝墨状生蝇，剔之不飞心始惊。献之兴来拈起笔，笔如解飞自钩掣。戏染松烟作牸牛，脱似偃角眠沙丘。萧贲深得鹤三昧，胸中不与造化碍。一幅素绢如片天，雪翎欲起凌苍烟。僧繇醉后齁齁睡，睡起濡墨作石块。擘山裂岩而拿云，或如伏虎如露拳。恺之画兰藏玉笥，开而视之已飞去。安得翠叶成寒丛，四景常使飘春风。闻道南齐宇文焕，精笔妙墨扫芦雁。低颈吸水昂颈飞，髣象荷枯沙瘦时。唐有处士吴道元，丹青之馀多画猿。状出抱子落寒泉，又如弯弓绕树奔。季成画虎常作怒，鬼神不敢正眼觑。但见纸上生狰狞，开口解啸风悲鸣。叶公好龙故学画，不觉心孔开一罅。纸上笔画方似龙，风鬐浪鬣来争雄。韩干画马得滋味，霜蹄巧作追风势。可怜张口嘶无声，只惜风棱瘦骨成。江头细草为谁绿，只有风烟相管束。阮瞻收拾草精神，笔端与草私为春。画鱼古有康灵叔，掷头摆尾万鳞足。红鲿紫鲤成队行，跃碎琉璃跳上冰。仁老胸中有雪月，画出梅花更清绝。鲁直嗅之嫌无香，幻出江南烟水乡。张臻虚心而学竹，风雨潇潇生锦轴。风枝雨干欲化龙，不堪裁杖扶葛洪。钱觐画松扫烟雨，松梢鹤立飞不去。凌风傲雪冷几时，翠色不改常清奇。王维笔下多山水，千山万水一弹指。万顷玻瓈碧欲流，千层翡翠波上浮。有时画出几枯木，一片落霞间飞鹜。有时画出古涧泉，浪花滚滚人不闻。有时花落鸟啼处，正是千林俵秋雨。有时日暮鸦鸣时，烟际钟声催月迟。有时移却潇湘岸，移入洞庭彭蠡畔。有时掇过天台山，相对雁荡烟雨寒。古人去后无人学，学者往往得皮壳。鬼神却易狗马难，匠世未能窥一班。见君丹青与水墨，笔下剜出心中画。一发才精百发精，留取后世不死名。
画石二首
作者：白玉蟾
朝代：宋

一片嵯峨堕碧空，嵚崎历落最玲珑。从教把玩真堪醉，疑自当年栗里中。直作壶中九华看，碧于簪玉小于拳。好藏莫便令人见，恐有痴情似米颠。
画石二首·其一
作者：白玉蟾
朝代：宋

一片嵯峨堕碧空，嵚崎历落最玲珑。从教把玩真堪醉，疑自当年栗里中。
画石二首·其一
作者：白玉蟾
朝代：宋

一片嵯峨堕碧空，嵚崎历落最玲珑。
从教把翫真堪醉，疑自当年栗里中。
画石二首·其二
作者：白玉蟾
朝代：宋
体裁：七言绝句

直作壶中九华看，碧于簪玉小于拳。好藏莫便令人见，恐有痴情似米颠。
留別鐵柱宮葉法師
作者：白玉蟾
朝代：宋

不嫌來往日詩筒，春興無窮我欲東。
一雨放行三尺水，萬松回納半帆風。
且將南浦難題景，寄在西山絕頂峰。
柳處酒家花處寺，併留他日款游從。
留別鶴林諸友
作者：白玉蟾
朝代：宋

千林凉葉顫秋聲，前庭後庭新月明。
聚頭舉酒固自樂，秉燭遊園聊適情。
此去寒衾仙骨冷，可堪清夜淚珠傾。
人生聚散渾無據，相約同遊白玉京。
留别铁柱宫叶法师
作者：白玉蟾
朝代：宋

不嫌来往日诗筒，春兴无穷我欲东。
一雨放行三尺水，万松回纳半帆风。
且将南浦难题景，寄在西山绝顶峰。
柳处酒家花处寺，併留他日款游从。
留别铁柱宫叶法师
作者：白玉蟾
朝代：宋

不嫌来往日诗筒，春兴无穷我欲东。一雨放行三尺水，万松回纳半帆风。且将南浦难题景，寄在西山绝顶峰。柳处酒家花处寺，并留他日款游从。
留别鹤林诸友
作者：白玉蟾
朝代：宋
体裁：七言律诗

千林凉叶颤秋声，前庭后庭新月明。聚头举酒固自乐，秉烛游园聊适情。此去寒衾仙骨冷，可堪清夜泪珠倾。人生聚散浑无据，相约同游白玉京。
番阳旅寓留题
作者：白玉蟾
朝代：宋
体裁：七言绝句

洞门深锁绿烟寒，来享浮生半日闲。城北城南无老树，横吹铁笛过庐山。
番陽旅寓留題
作者：白玉蟾
朝代：宋

洞門深鎖綠煙寒，來享浮生半日閑。
城北城南無老樹，橫吹鐵笛過廬山。
畫中衆仙歌
作者：白玉蟾
朝代：宋

不興飲盡孫權酒，正欲畫屏筆脫手。
一點凝墨狀生蠅，剔之不飛心始驚。
獻之興來拈起筆，筆如解飛自鈎掣。
戲染松烟作牸牛，脫似偃角眠沙丘。
蕭賁深得鶴三昧，胸中不與造化礙。
一幅素絹如片天，雪翎欲起凌蒼烟。
僧繇醉後齁齁睡，睡起濡墨作石塊。
擘山裂巖而拏雲，或如伏虎如露拳。
愷之畫蘭藏玉笥，開而視之已飛去。
安得翠葉成寒叢，四景常使飄春風。
聞道南齊宇文煥，精筆妙墨掃蘆鴈。
低頸吸水昂頸飛，髣象荷枯沙瘦時。
唐有處士吳道元，丹青之餘多畫猿。
狀出抱子落寒泉，又如彎弓遶樹奔。
季成畫虎常作怒，鬼神不敢正眼覷。
但見紙上生猙獰，開口解嘯風悲鳴。
葉公好龍故學畫，不覺心孔開一罅。
紙上筆畫方似龍，風鬐浪鬣來爭雄。
韓幹畫馬得滋味，霜蹄巧作追風勢。
可憐張口嘶無聲，只惜風稜瘦骨成。
江頭細草爲誰綠，只有風煙相管束。
阮瞻收拾草精神，筆端與草私爲春。
畫魚古有康靈叔，擲頭擺尾萬鱗足。
紅鱨紫鯉成隊行，躍碎琉璃跳上冰。
仁老胸中有雪月，畫出梅花更清絕。
魯直嗅之嫌無香，幻出江南煙水鄉。
張臻虛心而學竹，風雨瀟瀟生錦軸。
風枝雨幹欲化龍，不堪裁杖扶葛洪。
錢覲畫松掃煙雨，松梢鶴立飛不去。
凌風傲雪冷幾時，翠色不改常清奇。
王維筆下多山水，千山萬水一彈指。
萬頃玻瓈碧欲流，千層翡翠波上浮。
有時畫出幾枯木，一片落霞間飛鶩。
有時畫出古澗泉，浪花滾滾人不聞。
有時花落鳥啼處，正是千林俵秋雨。
有時日暮鴉鳴時，煙際鍾聲催月遲。
有時移却瀟湘岸，移入洞庭彭蠡畔。
有時掇過天台山，相對鴈蕩煙雨寒。
古人去後無人學，學者往往得皮殻。
鬼神却易狗馬難，匠世未能窺一班。
見君丹青與水墨，筆下剜出心中畫。
一發纔精百發精，留取後世不死名。
畫石二首·其一
作者：白玉蟾
朝代：宋

一片嵯峨墮碧空，嶔崎歷落最玲瓏。
從教把翫真堪醉，疑自當年栗里中。
畫石二首·其二
作者：白玉蟾
朝代：宋

直作壺中九華看，碧于簪玉小于拳。
好藏莫便令人見，恐有癡情似米顛。
疎山舟中联句
作者：白玉蟾
朝代：宋

山影卧寒碧，波光摇虚空。
棹凌千顷月，帆鼓一天风。
列岸万丝柳，遥岑数粒松。
诗魂混鴈鹜，草圣惊鱼龙。
梦断江楼笛，吟余烟寺钟。
电华飞我剑，虹晕挂吾弓。
清啸骑汗漫，朗吟泛冥蒙。
谁云泽国小，乐亦在其中。
疎山舟中聯句
作者：白玉蟾
朝代：宋

山影卧寒碧，波光摇虛空。
櫂凌千頃月，帆鼓一天風。
列岸萬絲柳，遥岑數粒松。
詩魂混鴈鶩，草聖驚魚龍。
夢斷江樓笛，吟餘煙寺鍾。
電華飛我劍，虹暈掛吾弓。
清嘯騎汗漫，朗吟泛冥濛。
誰云澤國小，樂亦在其中。
疏山舟中联句
作者：白玉蟾
朝代：宋

山影卧寒碧，波光摇虚空。棹凌千顷月，帆鼓一天风。列岸万丝柳，遥岑数粒松。诗魂混雁鹜，草圣惊鱼龙。梦断江楼笛，吟馀烟寺钟。电华飞我剑，虹晕挂吾弓。清啸骑汗漫，朗吟泛冥濛。谁云泽国小，乐亦在其中。
疑潮
作者：白玉蟾
朝代：宋

卧聞雨吼是潮奔，直恐橫舟墮海門。
凡百可疑多若此，萬今千古共誰論。
疑潮
作者：白玉蟾
朝代：宋
体裁：七言绝句

卧闻雨吼是潮奔，直恐横舟堕海门。凡百可疑多若此，万今千古共谁论。
病起
作者：白玉蟾
朝代：宋

我愛山水清，淘洗詩中俗。
朅來山水間，白晝卧茅屋。
天公知此癖，復還我以病。
病中翫山水，詩句覺愈勝。
我欲抱病吟，生怕病忽愈。
錮口莫湯藥，靜對山水語。
君看病中句，不特苦且清。
長如酒後時，雄吟畏酒醒。
行带瓊臺雲，隨風下山去。
回首山上菴，記在猿啼處。
病起
作者：白玉蟾
朝代：宋

我爱山水清，淘洗诗中俗。朅来山水间，白昼卧茅屋。天公知此癖，复还我以病。病中玩山水，诗句觉愈胜。我欲抱病吟，生怕病忽愈。锢口莫汤药，静对山水语。君看病中句，不特苦且清。长如酒后时，雄吟畏酒醒。行带琼台云，随风下山去。回首山上庵，记在猿啼处。
病起
作者：白玉蟾
朝代：宋

我爱山水清，淘洗诗中俗。
朅来山水间，白昼卧茅屋。
天公知此癖，復还我以病。
病中翫山水，诗句觉愈胜。
我欲抱病吟，生怕病忽愈。
锢口莫汤药，静对山水语。
君看病中句，不特苦且清。
长如酒后时，雄吟畏酒醒。
行带琼台云，随风下山去。
回首山上庵，记在猿啼处。
登愛閣有感
作者：白玉蟾
朝代：宋

五六年前彭覺非，同登愛閣翫荷池。
如今再到還重省，十二闌干謾雨絲。
登爱阁有感
作者：白玉蟾
朝代：宋

五六年前彭觉非，同登爱阁玩荷池。如今再到还重省，十二阑干谩雨丝。
登爱阁有感
作者：白玉蟾
朝代：宋

五六年前彭觉非，同登爱阁翫荷池。
如今再到还重省，十二阑干谩雨丝。
白云庵
作者：白玉蟾
朝代：宋
体裁：五言律诗

宿雾恋乔木，落花粘瘦枝。鸟声人静处，山色雨来时。霁月成相约，凉风解见知。僧房安一枕，海气濯冰肌。
白石岩
作者：白玉蟾
朝代：宋
体裁：七言律诗

平野巉然石一拳，千崖万岫翠相连。鸟飞不到疑无路，云与齐高直接天。下面仰看岩是屋，上头仍有玉为泉。李仙丹熟山魈遁，尚有宸章寄紫烟。
白石巖
作者：白玉蟾
朝代：宋

平野巉然石一拳，千崖萬岫翠相連。
鳥飛不到疑無路，雲與齊高直接天。
下面仰看巖是屋，上頭仍有玉爲泉。
李仙丹熟山魈遁，尚有宸章寄紫煙。
白莲诗
作者：白玉蟾
朝代：宋

渊明归西天，不作东林社。
不见张昌宗，无人举此话。
谁家栽绿荷，熏风漾碧波。
波底水晶空，化出玉姮娥。
嫣然冷无语，冰肌卧晓雨。
东君如夏日，此花不受暑。
一点天然香，随风入画堂。
折之置坐隅，窈窕弄玉郎。
忽然心绪变，如覩佳人面。
寄语明月楼，莫贮双飞燕。
白莲诗
作者：白玉蟾
朝代：宋

渊明归西天，不作东林社。不见张昌宗，无人举此话。谁家栽绿荷，薰风漾碧波。波底水晶空，化出玉姮娥。嫣然冷无语，冰肌卧晓雨。东君如夏日，此花不受暑。一点天然香，随风入画堂。折之置坐隅，窈窕弄玉郎。忽然心绪变，如睹佳人面。寄语明月楼，莫贮双飞燕。
白蓮詩
作者：白玉蟾
朝代：宋

淵明歸西天，不作東林社。
不見張昌宗，無人舉此話。
誰家栽綠荷，薰風漾碧波。
波底水晶空，化出玉姮娥。
嫣然冷無語，冰肌卧曉雨。
東君如夏日，此花不受暑。
一點天然香，隨風入畫堂。
折之置坐隅，窈窕弄玉郎。
忽然心緒變，如覩佳人面。
寄語明月樓，莫貯雙飛燕。
白雲菴
作者：白玉蟾
朝代：宋

宿霧戀喬木，落花粘瘦枝。
鳥聲人靜處，山色雨來時。
霽月成相約，凉風解見知。
僧房安一枕，海氣濯冰肌。
白鶴觀
作者：白玉蟾
朝代：宋

琅庭珍館一何清，四壁如銀窗更明。
雨餘草色欺苔色，風送松聲雜澗聲。
芍藥花開今四月，杜鵑啼恨到三更。
我來暫息白鶴觀，憶著故人劉混成。
松殿空遺金鳳舞，芝田不見鐵牛耕。
雲迷古洞虎狼吼，煙鎖平林鳥雀驚。
日暮山屏增紫翠，曉來天籟自簫笙。
杖頭挑月過山北，要趁如今幾日晴。
白鹤观
作者：白玉蟾
朝代：宋

琅庭珍馆一何清，四壁如银窗更明。
雨余草色欺苔色，风送松声杂涧声。
芍药花开今四月，杜鹃啼恨到三更。
我来暂息白鹤观，忆着故人刘混成。
松殿空遗金凤舞，芝田不见铁牛耕。
云迷古洞虎狼吼，烟锁平林鸟雀惊。
日暮山屏增紫翠，晓来天籁自箫笙。
杖头挑月过山北，要趁如今几日晴。
白鹤观
作者：白玉蟾
朝代：宋

琅庭珍馆一何清，四壁如银窗更明。雨馀草色欺苔色，风送松声杂涧声。芍药花开今四月，杜鹃啼恨到三更。我来暂息白鹤观，忆著故人刘混成。松殿空遗金凤舞，芝田不见铁牛耕。云迷古洞虎狼吼，烟锁平林鸟雀惊。日暮山屏增紫翠，晓来天籁自箫笙。杖头挑月过山北，要趁如今几日晴。
百丈岩观水
作者：白玉蟾
朝代：宋
体裁：古风

手携青藜杖，岩上俯清池。池水夜来冰，冻磷殊未澌。戏以藜杖尖，斲破黄琉璃。横杖担两片，忍冻岩前嬉。爱日怡我神，凉风吹我衣。应念石季伦，销步锦金围。终夜烧红兽，但饮甘如饴。夫岂知山林，清寒益我姿。此意谁与论，岩下青松知。
百丈巖觀水
作者：白玉蟾
朝代：宋

手携青藜杖，巖上俯清池。
池水夜來冰，凍磷殊未澌。
戲以藜杖尖，斲破黄琉璃。
橫杖擔兩片，忍凍巖前嬉。
愛日怡我神，凉風吹我衣。
應念石季倫，銷步錦金圍。
終夜燒紅獸，但飲甘如飴。
夫豈知山林，清寒益我姿。
此意誰與論，巖下青松知。
皇初平故隐
作者：白玉蟾
朝代：宋

昔日登山愿，今年破夏偿。乘壶斟雪白，独酌判昏黄。有许松俱老，皆为鹤所房。能多云擘絮，若个石为羊。怀古兴三叹，凭高眺八方。归归天籁起，一我正诗狂。
皇初平故隠
作者：白玉蟾
朝代：宋

昔日登山愿，今年破夏偿。
乘壶斟雪白，独酌判黄昏。
有许松俱老，皆为鹤所房。
能多云擘絮，若箇石为羊。
怀古兴三嘆，凭高眺八方。
归归天籁起，一我正诗狂。
皇初平故隠
作者：白玉蟾
朝代：宋

昔日登山願，今年破夏償。
乘壺斟雪白，獨酌判黄昏。
有許松俱老，皆爲鶴所房。
能多雲擘絮，若箇石爲羊。
懷古興三嘆，凭高眺八方。
歸歸天籟起，一我正詩狂。
盘云
作者：白玉蟾
朝代：宋

今古无门闭是非，无心出岫已知机。于今收拾归山谷，不逐春风上下飞。笔架山头一片云，盘旋岩谷不求伸。时人只恐清风起，吹作皇都雷雨春。
盘云·其一
作者：白玉蟾
朝代：宋
体裁：七言绝句

今古无门闭是非，无心出岫已知机。于今收拾归山谷，不逐春风上下飞。
盘云·其二
作者：白玉蟾
朝代：宋
体裁：七言绝句

笔架山头一片云，盘旋岩谷不求伸。时人只恐清风起，吹作皇都雷雨春。
盤雲·其一
作者：白玉蟾
朝代：宋

今古無門閉是非，無心出岫已知機。
于今收拾歸山谷，不逐春風上下飛。
盤雲·其二
作者：白玉蟾
朝代：宋

筆架山頭一片雲，盤旋巖谷不求伸。
時人只恐清風起，吹作皇都雷雨春。
相思
作者：白玉蟾
朝代：宋

萧瑟兮枫林，呜咽兮岩泉。于此明月夜，拨动相思弦。音容尚如昨，恩爱空自怜。天风吹广寒，夜露飘飞仙。夫岂不垂念，孤凤谁与眠。人生亦客寄，胡不俱死遄。使我向阑干，泪雨如涓涓。
相思
作者：白玉蟾
朝代：宋

萧瑟兮枫林，呜咽兮岩泉。
于此明月夜，拨动相思絃。
音容尚如昨，恩爱空自怜。
天风吹广寒，夜露飘飞仙。
夫岂不垂念，孤凤谁与眠。
人生亦客寄，胡不俱死遄。
使我向阑干，泪雨如涓涓。
相思
作者：白玉蟾
朝代：宋

蕭瑟兮楓林，嗚咽兮巖泉。
於此明月夜，撥動相思絃。
音容尚如昨，恩愛空自憐。
天風吹廣寒，夜露飄飛仙。
夫豈不垂念，孤鳳誰與眠。
人生亦客寄，胡不俱死遄。
使我向闌干，淚雨如涓涓。
睡起
作者：白玉蟾
朝代：宋

清似垂竿釣楚江，酒兵已退睡魔降。
霜風吹破梅花曉，霧月飛浮竹影窗。
睡起
作者：白玉蟾
朝代：宋
体裁：七言绝句

清似垂竿钓楚江，酒兵已退睡魔降。霜风吹破梅花晓，雾月飞浮竹影窗。
睡起
作者：白玉蟾
朝代：宋

眼瞌蚊方謁，燈微蛾更來。
汗珠流似雨，鼻息響如雷。
蝶魄遊仙去，猿聲驚夢回。
夢回嫌簟濕，怒把枕頭推。
睡起
作者：白玉蟾
朝代：宋
体裁：五言律诗

眼瞌蚊方谒，灯微蛾更来。汗珠流似雨，鼻息响如雷。蝶魄游仙去，猿声惊梦回。梦回嫌簟湿，怒把枕头推。
睡起雨作
作者：白玉蟾
朝代：宋

一枕夢雲過，半空詩雨來。
新蟬吟不了，盡晚自銜杯。
睡起雨作
作者：白玉蟾
朝代：宋
体裁：五言绝句

一枕梦云过，半空诗雨来。新蝉吟不了，尽晚自衔杯。
知宫王琳甫赞
作者：白玉蟾
朝代：宋

青布衲，碧藜筇。
诗吟白芍药，曲唱紫芙蓉。
一局着残人事醒，七絃弹破世间空。
时乎泛一叶于沧海之外，时乎飞片羽于虚空之中。
铁笛横吹老龙泣，金樽一倒琪花红。
孤猿啸夜月，淡露滴秋风。
云锦溪深碧无底，天苍山秀绿不穷。
白鹤卧占眠牛草，丹鹊飞上栖鸦松。
真人一声长啸于蓬莱之东，青童回首指道神仙中之最雄。
知宫王琳甫赞
作者：白玉蟾
朝代：宋

青布衲，碧藜筇。诗吟白芍药，曲唱紫芙蓉。一局著残人事醒，七弦弹破世间空。时乎泛一叶于沧海之外，时乎飞片羽于虚空之中。铁笛横吹老龙泣，金樽一倒琪花红。孤猿啸夜月，淡露滴秋风。云锦溪深碧无底，天苍山秀绿不穷。白鹤卧占眠牛草，丹鹊飞上栖鸦松。真人一声长啸于蓬莱之东，青童回首指道神仙中之最雄。
知宮王琳甫贊
作者：白玉蟾
朝代：宋

青布衲，碧藜筇。
詩吟白芍藥，曲唱紫芙蓉。
一局著殘人事醒，七絃彈破世間空。
時乎泛一葉於滄海之外，時乎飛片羽於虛空之中。
鐵笛橫吹老龍泣，金樽一倒琪花紅。
孤猿嘯夜月，淡露滴秋風。
雲錦溪深碧無底，天蒼山秀綠不窮。
白鶴卧占眠牛草，丹鵲飛上棲鴉松。
真人一聲長嘯於蓬萊之東，青童回首指道神仙中之最雄。
知足軒
作者：白玉蟾
朝代：宋

得隴還爲望蜀謀，貪心來往似江潮。
誰知一死乃所欠，若曰四休渠不消。
田氏三千人食客，元家八百斛胡椒。
更烹侍妾充殽饌，何事貧顔但一瓢。
知足轩
作者：白玉蟾
朝代：宋
体裁：七言律诗

得陇还为望蜀谋，贪心来往似江潮。谁知一死乃所欠，若曰四休渠不消。田氏三千人食客，元家八百斛胡椒。更烹侍妾充殽馔，何事贫颜但一瓢。
短歌行
作者：白玉蟾
朝代：宋
体裁：乐府曲辞

我适越，君适秦。舟挂越帆犹柳下，马回秦首更江滨。江滨绿柳多烟颦，岸下碧水生风鳞。四海交游不易得，一州云月聊相津。向来君亦何为者，空自红生满袖尘。君行无遽行，感我思古人。诗礼谩撩颇牧笑，弓刀自取荀杨嗔。君不见赵璧生还燕图死，轻肥关心不顾身。又不见鸿门舞罢已成陈，怒撞玉斗岂无因。夫谁击笏血朱泚，或者明年贵买臣。题柱高司马，弃繻壮终军。君去几时回，此别休怆神。百万呼卢银烛夜，十千买酒玉楼春。
短歌行
作者：白玉蟾
朝代：宋

我適越，君適秦。
舟掛越帆猶柳下，馬回秦首更江濱。
江濱綠柳多煙顰，岸下碧水生風鱗。
四海交游不易得，一州雲月聊相津。
向來君亦何爲者，空自紅生滿袖塵。
君行無遽行，感我思古人。
詩禮謾撩頗牧笑，弓刀自取荀楊嗔。
君不見趙璧生還燕圖死，輕肥關心不顧身。
又不見鴻門舞罷已成陳，怒撞玉斗豈無因。
夫誰擊笏血朱泚，或者明年貴買臣。
題柱高司馬，棄繻壯終軍。
君去幾時回，此別休愴神。
百萬呼盧銀燭夜，十千買酒玉樓春。
示周道士
作者：白玉蟾
朝代：宋

人行秋色裏，詩入畫圖中。
笑指白雲頂，猿啼第一峰。
示周道士
作者：白玉蟾
朝代：宋

人行秋色裏，诗入画图中。
笑指白云顶，猿啼第一峰。
示周道士
作者：白玉蟾
朝代：宋

人行秋色里，诗入画图中。笑指白云顶，猿啼第一峰。
示周道士
作者：白玉蟾
朝代：宋

前山隐隐起雷声，细雨丝丝濯旱氛。何处飞来松上鹤，晚风唳断九天云。
示周道士
作者：白玉蟾
朝代：宋

前山隠隠起雷声，细雨丝丝濯旱氛。
何处飞来松上鹤，晚风唳断九天云。
示周道士
作者：白玉蟾
朝代：宋

前山隠隠起雷聲，細雨絲絲濯旱氛。
何處飛來松上鶴，晚風唳斷九天雲。
示如浄講主
作者：白玉蟾
朝代：宋

浩浩春風泛碧梧，娟娟秋水照芙蕖。
大師佛法無多子，居士身心本一如。
示如浄讲主
作者：白玉蟾
朝代：宋
体裁：七言绝句

浩浩春风泛碧梧，娟娟秋水照芙蕖。大师佛法无多子，居士身心本一如。
示英州風僧
作者：白玉蟾
朝代：宋

宗門老衲舊儀刑，配字年來老轉青。
誰道南能無一物，如今英石盡銅腥。
示英州风僧
作者：白玉蟾
朝代：宋
体裁：七言绝句

宗门老衲旧仪刑，配字年来老转青。谁道南能无一物，如今英石尽铜腥。